Evropski parlamentarci: Tužilaštvo treba ponovo ispitati aferu "snimak"\nEduard Kukan i Ranko Krivokapić, 30. april 2013.\nIzborni sistem, kontrola izbornog procesa, nepravilnosti, izborni rezultat, izborne afere i bojkot institucija - bile su teme o kojima su u crnogorskom parlamentu razgovarali Parlamentarni odbor Evropske unije i Crne Gore za stabilizaciju i pridruživanje. Zajednički je konstatovano da institucije treba ponovo da provjere navode o zloupotrebi državnih institucija u izbornom periodu.\nKako povratiti povjerenje građana u državne institucije i izborni proces, bilo je jedno od ključnih pitanja na koje su evropski i crnogorski parlamentarci pokušali da daju odgovor tokom dvodnevnog razgovora o veoma vrućoj temi, posljedicama predsjedničkih izbora koji su održani pod teretom afere „snimak“, a u kojoj su do medija stigli audio transkripti na kojima funkcioneri Demokratske partije socijalista Mila Đukanovića planiraju privlačenje birača zloupotrebom državnih institucija.\nZato jedan od zaključaka zajedničkog odbora za stabilizaciju i pridruživanje glasi da se osim Skupštine i tužilaštvo ponovo detaljnije pozabavi aferom „snimak“ i mogućom zloupotrebom institucija. Podsjetimo, tužilaštvo je u jeku afere odbilo da istražuje navode sa audio snimaka.\n"Mislim da je tužilaštvo tada prebrzo reklo da nema elemenata krivičnog djela. Ne mislim da se u tako kratkom roku mogu ispitati tako složene stvari. To je tada bila ishitrena odluka. Parlament neće moći to sam da razriješi bez pomoći drugih nadležnih organa. Vraćamo se na osnovnu našu poruku sa ovog sastanka, a to je da sve institucije treba da rade svoj posao. Parlament će odraditi svoj dio u političkoj ocjeni onoga što se dešavalo u tom slučaju", naveo je predsjednik crnogorskog parlamenta Ranko Krivokapić.\nKukan: Bojkot nije rješenje\nJedna od posljedica te afere je bojkot parlmenta dijela opoziconih stranaka, konkretno Demokratskog fronta koji su bojkotovali i dolazak evropskih parlamentaraca.\nPredsjednik Delegacije Evropskog parlamenta za odnose sa državama u regionu Eduard Kukan je sugerisao povratak u parlament.\n"Bojkot nije rješenje, to nije način rješavanja političkih aktivnosti i političkih problema i to je nešto sa čim se svi u Briselu slažemo", ističe Kukan.\nGovoreći o problemima na koje je naišao u Crnoj Gori, Kukan je je rekao da očekuje odgovornost u sprovođenju preporuka Brisela. Od Crne Gore zavisi kredibilitet procesa proširenja Evropske unije, jer je ona trenutno jedina koja pregovara o članstvu nakon što uskoro Hrvatska postane punopravna članica Unije. To je ključna poruka Brisela Crnoj Gori, rekao je Kukan.\n"To je glavna poruka koju smo donijeli iz Brisela ovdje, jer osim toga što ste vi izuzetno mlada država koja je postigla jako puno u ovom procesu pregovaranja na vama je jedna izuzetno odgovorna uloga, a to je kredibilnost kompletnog procesa proširenja Evropske unije. Prosto, ovaj proces pregovaranja treba i dalje da bude uspješan", istakao je on.\nEvropski parlamentarci su sugerisali da bi prvi korak u stvaranju većeg povjerenja građana u institucije trebalo da bude formiranje nezavisne državne izborne komisije. Urlike Lukaček je kazala da je nepovjerenje građana u institucije bitna stvar i signal crnogorskim vlastima da Skupština i Vlada reaguju.\nNa drugoj strani poslanik vladajuće Demokratske partije socijalista Obrad Stanišić je iznio svoje viđenje zbog čega opozicija nema povjerenja u državne institucije Crne Gore.\n"Ako znamo da 80 posto jedne političke populacije iz opozicije – iz Demokratskog fronta još uvijek Crnu Goru ne doživaljava kao svoju državu kako onda da vjeruju institucijama te države. Kako da vratimo povjerenje u institucije sistema. Prvo, da svoju državu Crnu Goru doživljavamo kao svoju državu, pa ćemo onda i povratiti povjerenje u institucije", rekao je Stanišić.\nSastanak sa evropskim parlamentarcima je bio prilika da opozicija direktno saopšti da su predsjednički izbori održani u jeku ove afere i da je epilog tih izbora upitan legitimitet predsjednuika Filipa Vujanovića.\n"U ovom parlamentu više od 60 posto ili 60 posto poslanika, svako iz svog razloga osporava legalitet i legitimitet gospodina Vujanoviča i to se preko noći neće izbrisati. O tome bih volio da svi razmislimo. Ova se kriza se ne završava samo rješavanjem kvaliteta biračkog spiska i odgovorom za ove predsjedničke izbore. Nas ta kriza čeka i dalje", naglasio je predsjednik Socijalističke narodne partije Srđan Milić.\nĐukanović pred parlamentarcima o izborima i aferi "Snimak"\nKakav bi mogao da bude postizborni rasplet u CG


Inzko o OHR tek sljedeće godine\n12. novembar/studeni, 2009.\nVisoki predstavnik u Bosni i Hercegovini Valentin Incko najavio je da će se o terminu zatvaranja OHR-a u BiH odlučivati u februaru sljedeće godine, a ne na predstojećem sastanku Savjeta za provođenje mira.\nInzko, koji se juče u Briselu obratio Sjevernoatlantskom savjetu NATO-a, rekao je da se lično zalaže za transformaciju OHR-a u kancelariju specijalnog predstavnika EU i dodao da je butmirski proces, koji je bio jedna od tema izlaganja, opisao kao "najveći, i na najvišem nivou, napor međunarodne zajednice u BiH od Dejtona".\nOn nije u potpunosti isključio mogućnost da do sastanka Savjeta za provođenje mira bude postignut određeni napredak u razgovorima.\n"Pregovarački tim je u BiH upravo angažovan u razgovorima s Bošnjacima i Hrvatima, a u Banjaluci je generalni direktor za inostrane i vojnopolitičke poslove pri Generalnom sekretarijatu Savjeta EU Robert Kuper. Rekao sam i Savjetu NATO-a svoj stav da ne treba očekivati veliki prasak, nego da će se prema cilju ići korak po korak", rekao je Inzko za agenciju Srna i dodao da Savjet NATO-a svjestan ozbiljnosti napora koji se ulaže u BiH.\nOdgovarajući na pitanje da li je istina da međunarodna zajednica nudi prerađen butmirski paket s nekim izmjenama, Incko je rekao da ukoliko i postoje promjene, one nisu radikalne.\n"Možda ima novih elemenata, a možda i nema. To je proces koji ima svoj tok. Ali, ako i postoje to nisu neke radikalne promjene, nego modfikacije postojeće ponude", rekao je Incko.\nOdgovarajući na pitanje da li je uključena Rusija, koja je izrazila velike rezerve prema butmirskom procesu, visoki predstavnik je odgovorio da je ruskom ministru inostranih poslova Sergeju Lavrovu prošle sedmice rekao da ustavne promjene neće biti uslov.\n"Iako bi ustavne promjene pomogle BiH na evropskom putu, one neće biti uslov u butmirskom procesu. Ići će se korak po korak", dodao je Inzko.\nInzko je rekao da je tokom današnjeg obraćanja ambasadorima NATO zemalja istakao da je najveći uspjeh BiH u spoljnoj politici to što je izabrana za nestalnu članicu Savjeta bezbjednosti.\nOn je Savjetu NATO-a prenio da daje nedvosmislenu podršku ideji da NATO ponudi BiH Akcioni plan za članstvo.\nIzvor Srne iz jedne od zemalja članica navodi da je prijedlog Inzko da se BiH ponudi MAP, što je proces koji nosi u sebi instrumente koji završavaju u članstvu, naišao na različite reakcije ostalih članica, ali da BiH nikako nije bez šansi da se to dogodi.\n"Do te ponude neće, najvjerojatnije, doći na sastanku ministara odbrane NATO-a u decembru, kada će se MAP ponuditi Crnoj Gori, ali bi mogao biti ponuđen na proljeće. Inzko je rekao da ne bi bilo dobro da se stvori velika vremenska razlika između BiH i drugih zemalja regiona u napredovanju prema evropskim integracijama, iako u ovom trenutku u zemlji nema velikog uspjeha u reformama", navodi isti izvor.\nNakon izlaganja u Savjetu NATO-a, Incko se u Evropskoj komisiji sastao sa direktorom za zapadni Balkan Pjerom Mirelom.\n"Ti su razgovori vođeni u svjetlu skorog sastanka Savjeta za provođenje mira. Istakao sam pozitivan razvoj, odnosno, da očekujemo povoljan rezulat sastanka lidera oko pitanja Elektroprenosa", rekao je Inzko.


Pre 24 godine Zvezda je bila prvak Evrope | Herceg Televizija Trebinje\nPre 24 godine Zvezda je bila prvak Evrope\nFudbaleri Crvene zvezde na današnji dan pre 24 godine postali su šampioni Evrope, a istorijski uspeh biće obeležen u Požarevcu od 19 časova.\nRukovodstvo kluba i pojedini akteri meča Crvena zvezda – Olimpik, biće gosti ovog događaja, predviđeno je gledanje utakmice, slikanje sa trofejom i druženje.\nTim Ljupka Petrovića je 29. maja 1991. godine, na stadionu “Sveti Nikola”, u finalu KEŠ posle izvođenja penala savladao je Olimpik iz Marseja sa 5:3, pošto posle 120 minuta nije bilo golova.\nZvezda je postala prvi tim sa prostora SFRJ koji se popeo na vrh Evrope, a drugi iz ovog dela Evrope, pošto je pet godina ranije tiulu najboljeg na ‘Starom kontinentu’ osvojila Steaua iz Bukurešta.\nKrajem 1991. godine, 8. decembra, Crvena zvezda je u finalu Interkontinentalnog kupa pobedila Kolo Kolo iz Čilea sa 3:0 i osvojila titulu nezvaničnog klupskog šampiona sveta.\nZbog ratnih dešavanja najslavnija generacija u istoriji jugoslovenskog i srpskog klupskog fudbala nije dugo ostala na okupu, a mnogi stručnjaci tvrde da se ekipa koju su selektirali Dragan Džajić i Vladimir Cvetković sigurno ne bi zaustavila na jednoj tituli šampiona Evrope.


Tribina „Adamovići, ispisnici građanskog Novog Sada – portreti Šandora i Saše Adamovića“\nTribina „Adamovići, ispisnici građanskog Novog Sada – portreti Šandora i Saše Adamovića“ biće održana u sredu 7. septembra sa početkom u 18 časova na „Tribini mladih“. Autor i predavač je istoričar Ognjen Karanović.\nU danima kada građani Novog Sada sa nestrpljenjem i velikom, ali opravdanom nadom očekuju čuveni izbor za laskavu titulu „evropske prestonice kulture“ u kojoj bismo mogli da uživamo 2021. godine, nije na odmet da se prisetimo i vremena kada je naš Grad istinski predstavljao svojevrsnu metropolu južnopanonskog basena, a svakako i prestonicu lepote književnog izraza, dostignuća nauke, umetnosti, politike i uopšte kulture. Razvitak Novog Sada iz Racke varoši, odnosno šanca Petrovaradinske tvrđave, u prestonicu građanske kulture i načina života, otpočeo je već sa dobijanjem statusa Slobodnog kraljevskog grada 1748. godine. Narednih decenija, ekonomski osnažan sloj novosadskog „graždanstva“ omogućio je da Grad preuzme primat duhovno-kulturološkog i političko-administrativnog centra srpskog etnosa i drugih konfesionalnih i etničkih skupina na ovom prostoru. Međutim, često se zapitamo ko su bili ti „graždani“ kojima mi Novosađani XXI veka dugujemo makar i zahvalnost što su nam omogućili da se ponosimo dostignućima naše varoši i činjenice da smo danas uopšte u prilici da nas drugi prepoznaju kao novosadske građane. Sa druge strane, postavimo sebi pitanje, da li su to oni isti „oci“ i „preci Nova Sada“ i novosadisti pred čijim senima moramo i da se postidimo, jer često ne umemo ni da se prisetimo njihovih imena, koja ponekad žive samo u uspomenama pokojih prideva u nazivima gradskih palata, retkih spomen-obeležja i zvučnih toponimskih naziva poznatih gradskih kvartova ili dražesnih prigradskih naselja. Tvorci građanske kulture Novog Sada nisu pripadali samo akademskim krugovima i sloju nenadmašne inteligenicije u XVIII, XIX i XX stoleću, već i pojedincima i porodicama uglednih trgovaca, zanatlija, bankara, industrijalaca, pa čak i vinogradara. Jedna od tih porodica, „rasadnica“ najčuvenijih zatočnika afirmacije novosadske privrede, politike i kulture bila je i trgovačko-vinogradarska familija Adamović. Na predstojećoj tribini pokušaćemo nanovo da otkrijemo prošlost pomenute porodice, čija povesnica nas upućuje na razloge zbog kojih kažemo da su Adamovići kulturu vinogradarstva pretočili u umetnost dostojanstvenog života jednog grada. Možda ćemo date razloge najbolje prepoznati u nitima portreta dva Aleksandra, oca i sina, Šandora i Saše Adamovića, čija imena ne smemo da prepustimo nemilosti pamćenja ovdašnjih hetakombi uvek nezahvalne istorije.


FK Sarajevo: Mnogo spornih situacija, liga od sada pod nadzorom UEFA-e i FIFA-e\nOptimistični smo radi činjenice da će od sada nastavak lige biti pod stalnim monitoringom FIFA-e i UEFA-e u cilju zaštite integriteta takmičenja, poručili su iz FK Sarajevo\nSAOPŠTENJE FK Sarajevo: Mnogo spornih situacija, liga od sada pod nadzorom UEFA-e i FIFA-e\nFudbalski klub Sarajevo oglasio se saopštenjem na zvaničnoj klupskoj stranici koje prenosimo u cjelosti.\n- Navijači i javnost ponovo su imali priliku svjedočiti nizu nelogičnih sudijskih odluka, ovaj put u utakmici FK Tuzla City - FK Sarajevo odigranoj na stadionu Tušanj u okviru 29. kola m:tel Premijer lige Bosne i Hercegovine. Meč je završen rezultatom 1-1 što je vjerovatno i najrealniji ishod, a svi koji su gledali susret znaju da je uslijed niza, u najmanju ruku spornih odluka službenih lica, rezultat pao u drugi plan.\nPored toga, FK Sarajevo moli sve navijače da se pridruže i daju svoj doprinos. U slučaju da ste primjetili bilo kakve nepravilnosti, pozivamo vas da dostavite anonimnu prijavu putem platforme UEFA INTEGRITY ili FIFA Integrity aplikacije - saopšteno je iz koševskog premijerligaša.\nMarinović poslije gostovanja u Tuzli: Moramo biti zadovoljni bodom\n07.05.2021 u 18:30\nHusref Musemić nakon remija protiv Sarajeva: Kovačević ih je spasio\n07.05.2021 u 18:23


Nišlije već spremne za sledeću sezonu!\nIzvor: Sportske.net, 06.Jun.2019, 18:22\nOdmor će trajati kratko.\nPripreme za novu sezonu fudbaleri niškog Radničkog počeće u ponedeljak 10. juna.\nProzivku će u 10 časova na stadionu Čair izvršiti šef stručnog štaba Nenad Lalatović, koji je pre dva dana postigao dogovor sa prvim čovekom Radničkog Ivicom Tončevom, pa će predvoditi niški tim i naredne sezone.\nRadnički će prvu takmičarsku utakmicu odigrati već 11. jula u prvom kolu kvalifikacija za Ligu Evrope, a ime protivnika >> Pročitaj celu vest na sajtu Sportske.net << saznaće 19. juna kada je na programu žreb u Nionu.\nNišlije su prošle sezone ostvarile istorijske rezultate. Po prvi put su stekle status vicešampiona države i poobarale sve moguće klupske rekorde u nacionalnom šampionatu, a prema rečima Tončeva i Lalatovića lestvica će u narednoj sezoni biti podignuta, jer će se napasti jedan od domaćih trofeja i što bolji rezultat u Evropi.\nPred Lalatovićem je veliki zadatak u narednom periodu, pošto će morati da uigra novu ekipu u roku od mesec dana, ali on je tokom trenerske karijere pokazao da se odlično snalazi u takvim situacijama.\nIvica Tončev je najavio dolazak ozbiljnih fudbalskih imena u Radnički u najkraćem mogućem roku koji bi trebalo da odmene igrače poput Drinčića, Grbića, Pankova, Ranđelovića i Ristića, koji su napustili Niš.\nNa Čair je već stigao Milan Makarić iz OFK Bačke, a u narednim danima očekuju se konkretni potezi Radničkog u ovom prelaznom roku.


Opet poskupela kablovska\nutorak, 05 januar 2010 18:17\nOd prvog januara mesečna pretplata za Kopernikus kablovsku televiziju u Opštini Stara Pazova iznosi 900 dinara.\nčetvrtak, 12 novembar 2009 20:44\nPravo na regresiranje troškova prevoza imaju studenti koji kumulativno ispunjavaju sledeće uslove:\n1. imaju prebivalište na području opštine Stara Pazova,\n2. svakodnevno putuju na međumesnoj relaciji od mesta stanovanja do sedišta ustanove visokog obrazovanja (nisu korisnici usluge smeštaja u studentskim centrima),\n3. školuju se na teret budžeta,\n4. prvi put upisuju godinu studija,\n5. nisu korisnici studentskih stipendija i kredita od Ministarstva prosvete Republike Srbije, Izvršnog veća AP Vojvodine, lokalnih samouprava, Fonda za stipendiranje darovitih studenata Univerziteta u Novom Sadu i drugih fondova i fondacija.\nUz prijavu na Konkurs student podnosi:\n1. fotokopiju lične karte ili uverenje o prebivalištu,\n2. potvrdu ustanove visokog obrazovanja da se školuje na teret budžeta i da prvi put upisuje godinu studija u školskoj 2009/2010. godini,\n3. fotokopiju indeksa (prva, druga i strana na kojoj je upisan poslednji semestar) i\n4. fotokopiju štedne knjižice ili kartice tekućeg računa banke.\nKonkurs je otvoren od 10. novembra 2009. do 4. decembra 2009. godine.\nPrijave sa potrebnom dokumentacijom se podnose u Pisarnici Opštinske uprave, Stara Pazova, Svetosavska broj 11.\nOpštinska uprava će učesnike obavestiti o rezultatima Konkursa po okončanju istog.\nUčesnicima Konkursa neće se vraćati priložena dokumenta.\nPotrebnu dokumentaciju za prijavu na konkurs možete preuzeti na zvaničnom sajtu opštine Stara Pazova www.starapazova.eu\n"Poletarac" duvao svećice\nStrana 204 od 207


M. P. 20. avgusta 2020. 16:09\nNakon detaljne pretrage terena ekipe „Ciklonizacije“ našle su veliko izvorište azijskih tigrastih komaraca. Reč je o više zapuštenih i zaraslih parcela na Detelinari, iza Tržnog centra Merkur i podvožnjaka na početku Partizanske ulice.\n„Tokom monitoringa odraslih komaraca koji smo redovno sprovodili u ovom delu grada, primećeno je značajno prisustvo jedinki ove invazivne vrste komaraca. Dosta vremena trebalo nam je da pretražimo šire područje, a prolaz do ovog žarišta komaraca naše ekipe morale su da prokrče trimerima i mačetama. Osim što su zarasle u vegetaciju, na ovim pacelama ima i zapuštenih pomoćnih objekata, smeća, saksija, kofa i ambalaže i drugih predmeta koji su puni vode. Tamo su naše ekipe zatekle rojeve ovih komaraca, dok su pobrojani predmeti sa vodom puni njihovih larvi. Tako smo u samom Novom Sadu dobili idealno izvorište tigrastih komaraca, odnosno žarište sa koga su se širili po okolini“, objašnjava Dario Aćimović, menadžer za odnose sa javnošću „Ciklonizacije“.\nOdmah po otkrivanju izvorišta, odmah danas, operativci „Ciklonizacije“ izveli su larvicidne tretmane, kao i tretman protiv odraslih formi termalnim zadimljavanjem. Kako bi efekat bio potpun, narednih dana tretmani će biti izvedeni u širem području.\n„Za večeras je prognoziran povoljan vetar i temperature vazduha, tako da je plan da organizujemo tretman suzbijanja tigrastih komaraca ULV mašinama sa vozila na Novom Naselju, Avijatičarskom naselju, Detelinari, Banatiću, Sajmištu, Salajci i Rotkvariji. Treba dodati i da je u prethodnom periodu sproveden i tretman larvi na mikro izvorištima u navedenom delovima grada“, objašnjava Aćimović.\nPrema njegovim rečima, iskustva „Ciklonizacije“ pokazuju da su izvorišta tigrastih komaraca (Aedes albopictus) u urbanim sredinama Novog Sada kišničare, septičke jame, gume, slivnici, šahtovi, saksije za cveće, burad, kofe kao i sve posude u kojima se nakuplja kišnica. Na terenu su, kaže, uzorkovane larve tigrastog komarca i iz mikroizvorišta kao što su pivske flaše, konzerve, ambalaže u kojima je bilo dovoljno nutrijenata i vode da se formira celokupan razvojni cikus ove vrste. „Ovakva izvorišta u domaćinstvima neophodno je prekriti ili ukloniti kako se ne bi nakupljala voda. Ukoliko građani u svom dvorištu ili okolini poseduju kišničare, šahtove, burad i druge posude sa vodom taj problem mogu da prijave našem call centru na 021/641 23 22. Naše ekipe će po dojavi sprovesti detaljan pregled terena i ako je potrebno, izvesti larvicidni tretman. Na taj način sprečićemo zajedno širenje ove agresivne vrste komaraca“, objašnjava Aćimović, a prenosi „NSuzivo.rs“.\nInače, stručnjaci „Ciklonizacije“ zvanično su odrasle jedinke tigrastog komaraca u Novom Sadu detektovale 2018. godine. Od tada se ova vrsta posebno prati i izvode se ciljani tretmani njihovog suzbijanja. Tokom ove i proteklih sezona detektovano je širenje ove invazivne vrste iz prvobitnih rezervoara u okolini Partizanske ulice po obližnjim delovima grada – Detelinari, Banatiću, Sajmištu, Salajci, Rotkvariji, Novom Naselju i Avijatičarskom naselju.\n„Činjenica je da ove godine nije bilo prave zime i kontinuiranih niskih temperature, te je očekivano i to što nije bilo prirodne redukcije njihove brojnosti. Zato naši stručnjaci od početka sezone prate brojnost i rasprostranjenost ove vrste komaraca i kada god se ukaže potreba izvode tretmane“, kaže Aćimović.\nTigrasti komarac je invazivna vrsta, poreklom iz Jugoistočne Azije, koja se poslednjih godina širi po Evropi. Do širenja dolazi zbog povećenog i ubrzanog prometa roba u svetu, ali verovatno i zbog izmenjenih klimatskih uslova poslednjih godina. Ono što odlikuje tigraste komarce je činjenica da im je za reprodukciju dovoljna i izuzetno mala količina vode. Reč je o komarcima koji su obično sitniji od domaćih rečnih i urbanih komaraca, ali i izuzetno agresivni u traženju krvnog obroka. Pri tome, za razliku od domaćih, koji uglavnom imaju pik ujutro i uveče, tigrasti komarci su aktivni i grizu veći deo dana.\nPRVI KOMARAC ZARAŽEN VIRUSOM ZAPADNOG NILA\nKako je reč o vrsti komaraca koja prenosi virus Zapadnog Nila, a na našem području reč je o takozvanom urbanom ili kućnom komarcu (Culex), „Ciklonizacija“ tokom sezone, u saradnji sa gradskom upravom, prati zaraženost komaraca. „U 36 uzoraka komaraca sakupljenih na teritorija grada, prigradskih naselja i sela u prvoj polovini ovog meseca, prisustvo virusa Zapadnog Nila detektovano je samo u jednom. Reč je o uzorku sa Klise. Za analizu je zadužena laboratorija Naučnog instituta za veterinarstvo iz Novog Sada, a prisustvo virusa utvrđuje se PCR metodom“, objašnjava Dario Aćimović.\nPodsetimo u prethodna dva kruga tesiranja – u prvoj polovini jula i u drugoj polovini istog meseca, analizirani su uzorci sa sličnog broja lokacija, a prisustvo virusa nije potvrđeno ni u jednom. „Ovakav rezultat je očekivan jer su za razvoj virusa u komarcima potrebni duži periodi toplog vremena. Virus Zapadnog Nila je prisutan na našem području već godinama i ljudi moraju da budu svesni da on neće nestati. Zvanično je detektovan 2012. godine, a već 2013. godine Srbija je imala najveću epidemiju na teritoriji Evrope. Rezervoar ovog virusa su ptice, a prisutnost virusa Zapadnog Nila u komarcima očekuje se u drugoj polovini jula i tokom avgusta. Prenošenje virusa sa komaraca na ljude obično se dešava pred kraj sezone, u avgustu i septembru, jer je to vreme kada komarci menjaju domaćine i krvni obrok uzimaju i sa ptica i sa ljudi.\nPrenošenje virusa zavisi i od temperature. Izrazito visoke temperature, recimo, pogoduju bržem razvoju virusa. U komarcu koji se hranio na zaraženoj ptici on se brže razvija, odnosno pre dostiže virulentnost i osigurava prenošenje na čoveka na kojem se komarac potom hrani. U zaštiti zdravlja građana ključno je tokom cele sezone držati brojnost komaraca pod kontrolom i na vreme prekinuti ovaj lanac prenošenja. Važno je da se sistematski radi na suzbijanju komaraca i da se ne dospusti da komarci opstanu toliko dugo da uzmu krvni obrok sa ptice, polože jaja, a onda ponovo uzmu krvni obrok sa čoveka i tako prenesu virus“, objašnjava Aćimović.


PANEL LIDERA – KAKO IZBEĆI KRIZNE SITUCIJE U KOLEKTIVU\nU okviru projekta „Panel Lidera“ koji sprovodi Fakultet za menadžment Univerziteta Metropolitan, dr Sanja Vučinić, Client Service direktorka u agenciji SVA i autorka knjige “Strategije komunikacije u kriznim situacijama”, održala je predavanje na temu „Kako izbeći krizne situacije u kompanijama“. Sanja je sa studentima podelila svoje iskustvo u oblasti upravljanja...\nKAKO KREIRATI USPEŠNE PORUKE U SVETU LAKOG IGNORISANJA\nOtvoreno predavanje Lazara Džamića “Skoro potpuno savršeno oglašavanje – kako kreirati uspešne poruke u svetu lakog ignorisanja”. Pozivamo vas na predavanje Lazara Džamića koje će se održati u petak 25. marta 2016. na Fakultetu za medije i komunikacije (Karađorđeva 65) sa početkom u 19 časova, u sali 8 na IV...\nFakultet za medije i komunikacije (Karađorđeva 65)\nCREATIVEMORNINGS: “AKO ŽELIŠ DA STIGNEŠ DALEKO, KORAČAJ SA NEKIM” PREDAVANJE DRAGANE JEVTIĆ\nCreativeMornings obeležava novi start Kreativnog mentorstva! Na dvanaestom CreativeMornings događaju u Beogradu koji se organizuje u petak, 19. februara sa početkom u 9h u prostoru Mikser House u Karađorđevoj 46, gostovaće Dragana Jevtić, menadžer i jedna od osnivača progama Kreativno mentorstvo. CreativeMornings, kao i do sada, afirmiše uspešne inicijative i ovoga puta udružuje se sa...\nPAZI ŠTA ČITAŠ: PR U KRIZNIM SITUACIJAMA\nU okviru programa Festivala knjige Pazi šta čitaš, koji je okupio preko trideset izdavača iz Srbije, u petak je održan panel pod nazivom PR u kriznim situacijama na kome su govorile dr Sanja Vučinić, autorica knjige Strategije komunikacije u kriznim situacijama i Stana Šehalić, generalni sekretar UEPS-a i višegodišnja urednica...


Predavanje Dejana Savića na velike i male teme koje život znače - WANNABE MAGAZINE\nPredavanje Dejana Savića na velike i male teme koje život znače\nJesenju sezonu Ušće motivacionih govora, uz prepoznatljivu poruku “Lepo mi je, jer tako želim”, otvoriće Dejan Savić, trener šampionske vaterpolo reprezentacije Srbije. Na predavanju, pod naslovom “Velike i male teme koje život znače”, u sredu, 10. oktobra u 20 časova, publici u bioskopskoj sali Ušće Shopping Centera će govoriti o ličnim i profesionalnim iskustvima sa kojima se sretao tokom svog života i bogate sportske karijere.\nDejanovo predavanje je dvanaesto po redu, u ciklusu koji od maja prošle godine organizuju Centar za lični razvoj “Lepo mi je” i UŠĆE Shopping Center, kako bi pričama poznatih i ostvarenih ljudi pružili motivaciju i inspiraciju za različite životne korake.\n“Jesenja sezona će, kao i sve prethodne, biti zanimljiva i imati divne predavače. Posle Dejana Savića, 23. oktobra će predavanje održati Žarko Paspalj, košarkaška legenda, a za njim, 15. novembra profesor dr Duško Ilić, osnivač PROFEX-Akademije zdravog života. I predavanjem u decembru publika će sigurno biti oduševljena, ali ćemo ovu informaciju sačuvati kao iznenađenje za sve”, ističe Milica Stojiljković, autor projekta i osnivač Centra za lični razvoj “Lepo mi je”.\n“Predavači su uspešni ljudi iz čijeg primera uvek možemo nešto korisno naučiti. Zato ih pažljivo biramo jer nam je važno da svojim posetiocima ponudimo i jedno sasvim drugačije iskustvo centra, a to je promišljanje o sebi, svojim ciljevima i životnim prioritetima”, kaže Nevena Martinović, PR Ušće Shopping Centera i dodaje da svi zainteresovani karte za predavanje Dejana Savića mogu kupiti na blagajni bioskopa Cineplexx, po ceni od 500 dinara.


U Soči otputovalo još 720 radnika iz Srbije\n05.05.2012. / 20:38\nSOČI, Firma “Putevi Užice” je tokom prethodna dva mjeseca angažovala oko 720 radnika iz Srbije na gradnji objekata za zimsku Olimpijadu 2014. u Sočiju, izjavio je generalni direktor Milan Bojović.\nMeđu njima je bilo oko 400 novih radnika koji su dobili dobro plaćeni posao u tom crnomorskom turističkom centru u Rusiji. Generalni direktor Bojović je kazao da to preduzeće, koliko može, koristi domaći građevinski materijal za podizanje objekata u Sočiju.\nBojović je naveo da je nedavno u Soči stigao teretni brod sa pregradnim i drugim blokovima iz Srbije, a da bi sljedeći u drugoj polovini ovog mjeseca trebalo da dopremi još oko 1.000 tona blokova i 1.000 tona raznog maltera. “Putevi Užice” su u februaru potpisali u Sočiju ugovor o izgradnji olimpijskih zdanja u vrijednosti od 265 miliona dolara i to je jedino srpsko preduzeće angažovano na takvoj vrsti posla u Rusiji.\nBojović je naglasio da “Putevi Užice” žele da u taj posao uključe i domaće proizvođače vrata, prozora i drugu građevinsku stolariju. “Putevi Užice” su u Sočiju angažovali oko 35 odsto radne snage iz Srbije koji čine menadžment i važne majstore, a ostalo su Rusi, Moldavci, Tadžikistanci, Uzbekistanci…\nTa firma ukupno treba da izgradi više od 10 raznih objekata za smještaj sportista i novinara, među kojima su i hoteli sa pet i četiri zvjezdice, a ukupna vrijednost svih dobijenih poslova u Sočiju je oko 750 miliona dolara.\nBojović je kazao da se radovi na svim objektima obavljaju u skladu sa predviđenom dinamikom i rokovima. Posljednji ugovor je za gradnju kompleksa Olimpijski univerzitet od 92.000 kvadrata i tu su u toku radovi na betonskoj konstrukciji, na osnovu prethodnog ugovora.\nU “Putevima Užice” kažu da su dobili prvi put veliki posao po sistemu “ključ u ruke” sa kratkim rokom od 14 mjeseci, ali da imaju dosta iskustva i referenci u Sočiju i da su im investitori zato i povjerili taj važan posao. Prema Bojoviću, postoji veliko intresovanje za rad u Sočiju, jer se plata građevinskih radnika kreće između 1.200 i oko 2.000 evra.\n“Putevi Užice”, inače, planiraju na svim projektima u Sočiju da angažuju ukupno oko 5.000 radnika. Investitor projekta za izgradnju Olimpijskog univerziteta je ruska finansijska grupacija “Interos”, a podizvođač je užičko preduzeće “Jedinstvo”. Tanjug\nTagovi: milan bojovicputevi uzicesocitopvazno\nKomentari na članak: U Soči otputovalo još 720 radnika iz Srbije\n07.05.2012 u 15:50\nKako mogu da dobiju posao radnici iz RS BiH u Ovoj firmi jer kod ovih nasih gradjevinara za isti posao dobije se 50% manja plata! Jer se ugradjuju posrednici !


Održan radni sastanak sa predstavnicima fonda “Evropski poslovi” AP Vojvodine - www.025.rs\nwww.025.rs / ODŽACI / Održan radni sastanak sa predstavnicima fonda “Evropski poslovi” AP Vojvodine\nU opštini Odžaci danas je održan radni sastanak sa predstavnicima Fonda „Evropski poslovi”, predvođeni direktorkom Vidosavom Enderić, kao i Tanjom Jakšić, projekt-koordinatorom C.R.E.A.M. asocijacije javno-privatnog partnerstva za Srbiju. Tema sastanka bila je prezentacija rada Fonda, kao vodeće institucije u AP Vojvodini koja učestvuje u privlačenju i korišćenju finansijskih sredstava iz raspoloživih EU fondova kroz evropske projekte, izgradnji i jačanju institucionalnih kapaciteta, edukaciji o evropskim fondovima i jačanju međuregionalne saradnje.\nPredsednica opštine mr Latinka Vasiljković iznela je probleme sa kojima se susreće lokalna samouprava i predložila prioritetne oblasti u kojima se očekuje podrška u finansiranju budućih EU projekata, a to su: rekonstrukcija mreža lokalnih puteva, vodosnabdevanje i upravljanje vodim resursima, razvoj turizma, ali i podrška sportskim klubovima i institucijama iz civilnog sektora.\nIspred opštinske uprave i odelenja za investicije i javne nabavke sastanku su prisustvovali i Marko Perišić i Vanja Kosovac.\nNa sastanku je bilo reči i o poslednje ostvarenom uspehu opštine Odžaci u delu prekogranične saradnje Mađarske i Srbije Podrška sportu i fizičkoj aktivnosti devojčica „ActiveGirls” u okviru Intereg IPA Program 2014-2020.\nTags: ap vojvodina, evropski poslovi, opština Odžaci, predstavnici, Radni sastanak


Jednom prijavom u registar, bez poziva nasrtljivih trgovaca - Boom93\nJednom prijavom u registar, bez poziva nasrtljivih trgovaca\nRegistar „Ne zovi“ je jedna od važnijih novina za koju se očekuje da će doneti veliku korist potrošačima, odnosno sprečiti neželjene pozive trgovaca bolje nego kako je to do sada predviđeno, objašnjava Rakić.\nPotrošači koji ne žele da ih trgovci uznemiravaju telefonom biće u prilici da se preko svog operatera prijave u registar „Ne zovi“ i jednim pozivom će biti obuhvaćene sve kompanije koje nude svoje usluge putem telefona.\nRegistar „Ne zovi“ vodiće Regulatorno telo za elektronske komunikacije RATEL-a, i nalaziće se na njihovom sajtu uz obaveznu zaštitu ličnih podataka potrošača, rekla je Rakić za Tanjug.\nUkoliko trgovac ne postupi po prekršajnom nalogu, predviđene su znatno oštrije kazne u iznosu od 300.000 do 2.000.000 dinara za firmu, dok je za odgovorno lice u preduzeću kazna od 50.000 do 150.000 dinara. Za preduzetnike je predviđena kazna u rasponu od 50.000 do 500.000 dinara, navela je Rakić.\nMinistarstvo privrede sa 1,12 milijardi dinara podržava poslovanje u lokalnim samoupravama


TEKTONSKI POREMEĆAJ U NATO: Turska na IZLAZNIM VRATIMA Alijanse? (VIDEO) | Najnovije vesti - Srbija danas\n05.12.2019. • 18:12 Srbija Danas/agencije\n- Naravno, govorimo o suverenim odlukama. Poštujemo pravo turske vlade da donosi suverene odluke o sopstvenoj budućnosti. Ipak, takve suverene odluke imaju posledice - istakao je Rud.\n- Izuzetno smo zabrinuti zbog nastavka takvih postupaka (Turske). Kada je (predsednik Turske Redžep Tajip) Erdogan posetio (u novembru) Vašington, ovo pitanje zauzelo je značajno mesto na dnevnom redu pregovora dvojice lidera. Znam da su neki članovi američkog Kongresa takođe razgovarali sa predsednikom Erdoganom kada je bio ovde (u glavnom gradu SAD), zbog zabrinutosti senatora tim povodom - rekao je Rud.\nPrema njegovim rečima, američke vlasti su "imale i druge sastanke i razgovore sa turskim kolegama o ovom pitanju".\n- Kratak odgovor je da nismo odustali od ovog pitanja. Nastavljamo da sarađujemo sa Turcima u ovom pravcu kako bismo ih ubedili da krenu drugačijim putem.\n- Nastavićemo da sarađujemo sa njima, pokušavajući da to rešimo na pozitivan način - naglasio je političar.\n- To je imalo posledice na učešće Turske u programu F-35 i to će se nastaviti - prognozirao je Rud.\n- Oni su to povezali sa zabrinutošću u vezi sa Snagama narodne samoodbrane (kurdskim oružanim formacijama u Siriji)... Mi ćemo nastaviti da sarađujemo sa Turcima o ovom pitanju zajedno sa ostalim članicama NATO. Ali rekao bih da postoje i drugi aspekti odnosa na kojima dobro radimo zajedno. Sjedinjene Američke Države i dalje imaju vojne baze u Turskoj, sarađujemo sa turskim kolegama na profesionalnom vojnom nivou i ona se kreće dobro - saopštio je Rud.\nOn je konstatovao da će "Turska ostati saveznica Sjedinjenih Američkih Država i saveznica u NATO".\nIsporuka najnovijih ruskih sistema protivvazdušne odbrane S-400, koja je izazvala krizu u odnosima Turske i SAD, počela je sredinom jula. Prema rečima turskog predsednika Redžepa Tajipa Erdogana, S-400 će biti potpuno uvedeni u upotrebu u aprilu 2020. godine. Vašington je tražio od Ankare da odustane od ugovora i da umesto toga kupi američke sisteme "Patriot", preteći da će odložiti ili potpuno ukinuti prodaju najnovijih lovaca F-35 Turskoj, kao i da će joj uvesti sankcije. Ankara je odbila da pristane na uslove SAD.\nSTOP ZA UKRAJINU: Mađari im blokirali ulazak u NATO, a sve zbog JEDNOG RAZLOGA\nNATO Turska SAD Amerika Pentagon Redžep Tajip Erdogan Rusija Moskva F-35 S-400 izbacivanje Raspad


PC Press » PC #181 | Mali server za veliki biznis\nPC #181 | Vladimir Cerić\nAutopromet je jedan od najvećih ovlašćenih dilera i servisera Opel i Chevrolet vozila u Srbiji, koji je sa radom počeo 1989. godine. U sklopu kompanije nalaze se dva salona automobila, servis, prodavnica rezervnih delova i linija za tehnički pregled vozila, a u centrali kompanije na Novom Beogradu radi preko 50 zaposlenih. Okosnicu firmine mrežne infrastrukture donedavno je činio server sa Novell NetWare 3.11 operativnim sistemom, na kojem se pokretala Clipper aplikacija zadužena za robno i finansijsko knjigovodstvo.\n„Sistem je bio potpuno odvojen od ostatka sveta, pa smo morali da uvedemo pristup Internetu, a i namenske aplikacije koje smo koristili postale su usko grlo u poslovanju“, priseća se Radomir Kuprešanin, IT menadžer u kompaniji Autopromet. Vođeni strogim zahtevima principala, korporacije General Motors, u Autoprometu su počeli da razmišljaju o uvođenju novog, snažnijeg informacionog sistema.\nStručnjaci iz kompanije AB Soft snimili su stanje i pripremili kompletan reinženjering informacionog sistema u Autoprometu. „Primenom Small Business Server‑a, uz rešenja koja koriste Microsoft .NET platformu i SQL Server, u Autoprometu su uspeli da unaprede procese knjiženja, izrade završnih računa i pripreme radnih naloga“, kaže Milan Janić, sistem‑inženjer u AB Soft‑u. O ključnim prednostima novog informatičkog okruženja Radomir Kuprešanin kaže: „Izgradili smo pouzdanu IT infrastrukturu sa poboljšanom bezbednošću, a server nam je omogućio lakši zajednički rad i razmenu poruka, pa su tako sada sve aplikacije General Motors‑a dostupne svim zaposlenima. Kao krunu svega dobili smo tehničke preduslove za pokretanje svih relevantnih poslovnih aplikacija, među kojima je i poslovno rešenje AB Soft‑a.“\nOmogućeno je centralizovano čuvanje važnih podataka (lager liste vozila, avansni računi, računi, ponude...) u vezi s prodajom vozila. „Jedno od najvažnijih i najefikasnijih rešenja koje smo dobili je konfigurator za prodaju novih vozila, koji je prodavcima vozila omogućio da ponudu ili račun za prodaju novog vozila urade za svega nekoliko minuta“, kaže Radomir Kuprešanin. Informacije o stanju magacina rezervnih delova sada su dostupne svima. „Narudžbine za nove pošiljke delova su se ranije štampale i slale poštom ili faksom. Sada se to sve obavlja iz aplikativnog softvera AB Soft‑a, uz korišćenje Web aplikacije General Motors‑a. Jasno je da je ubrzanje u radu ogromno“, ističe Kuprešanin.\nTehnologija za bolji biznis\nNakon unosa podataka o vozilu koje se prima na servisiranje, informacije o statusu vozila su uvek dostupne. „Po obavljenom servisu korisnike obaveštavamo slanjem SMS poruke sa bilo kog računara u mreži, preko GSM gateway‑a. Pored toga, prijemno osoblje ima mogućnost da za potrebe tehničkih konsultacija koristi aplikaciju General Motors‑a koja se instalira na server. Sva ova odlična rešenja su nam ranije bila nedostupna, a sada predstavljaju dragocen alat u radu“, pojašnjava Kuprešanin, i dodaje: „I administriranje mreže je sada jednostavnije. Mnoge operacije su potpuno automatizovane. Na primer, aplikacije General Motors‑a se instaliraju sa centralizovane lokacije i njihovo ažuriranje se vrši automatski.“\nParametara po kojima se može videti da je primena novog informacionog sistema povećala produktivnost zaposlenih ima mnogo. „U prodaji vozila je to sigurno preko 50%, a u delovima preduzeća koji rade sa rezervnim delovima produktivnost je praktično duplirana. Na primer, broj obrađenih dokumenata je, samo u robnom i finansijskom sektoru, povećan za 103%, dok su direktni troškovi održavanja softvera smanjeni za više od 40%. Zahvaljujući ovakvim skokovima u produktivnosti i poslovnim procesima, planiramo da uskoro uvedemo centralizovano elektronsko zavođenje svih dokumenata, čime ćemo nastaviti dalje unapređenje informacionog sistema koji nam je doneo brojne poslovne prednosti“, zaključuje Radomir Kuprešanin, IT menadžer kompanije Autopromet.


Obilježen Svjetski dan bubrega - 2016 - Udruženje ljekara za nefrologiju, dijalizu i transplataciju bubrega u BiH\nU Sarajevu je u organizaciji (UNDT BiH, Federalno Ministarstvo zdravstva, Udruženja dijaliznih i transplantiranih pacijenata FBiH i Donorska mreža Kantona Sarajevo) obilježen je svjetski dan bubrega.\nGrađani Sarajeva su ponovo pokazali veliki interes za potpisivanjem donorskih kartica i tom prilikom su dijeljeni različit edukativni materijal o prevenciji hronične bubrežne bolesti kod odraslih i djece, brošure o Donorskoj mreži KS i brošure Federalnog Ministarstva zdravstva.\nSkupu su prisustvovali pacijenti iz svih Kantonalnih Udruženja FBiH, pacijenti koji su transplantirani, a prvi put je došla pacijentkinja koja je imala transplantaciju bubrega 1984 god. živu rodbinsku – sigurno pacijentkinja sa najdužim stažom u transplantaciji bubrega.\nNaši namlađi sugradjani su dijelili balone, a aktivisti Donorske mreže Kantona Sarajevo, i ovoga puta su informisali naše građane da zajednički moramo razbijati predrasude u pogledu doniranja organa nakon moždane smrti i i širiti tu plemenitu ideju.\nFotografije preuzete sa web stranice Oslobođenja:\nAdministrator\t2016-12-05T22:12:04+00:00\t16.03.2016.|


EXPRES VESTI - Han danas u poseti Beogradu i Prištini\nHan danas u poseti Beogradu i Prištini\nKako je objasnila, Han i Vučić će imati "kurtoazni sastanak". Ona je dodala, da će Han leteti za Prištinu preko Beograda.\nNa Kosovu će se sastati sa Tačijem\nPovod posete Hana Kosovu je stupanje na snagu Sporazuma o stabilizaciji i pridruživanju (S SP), kao i razgovor sa vladom i opozicijom o potrebi za primenom reformi, navodi se u saopštenju Evropske komisije.\n"Stupanje S SP na snagu 1. aprila, kao i predlog Komisije za ukidanje viza građanima Kosova predstavljaju veoma pozitivne korake za Kosovo. Oba ta događaja pokazuju kako reforme mogu da donesu promene i pozitivno utiču na privredu i vladavinu prava, podstičući ekonomski rast i otvaranje radnih mesta i dajući perspektivu narodu Kosova", rekao je Han uoči posete.\nKomesar za proširenje EU će se u Prištini obratiti učesnicima konferencije "S SP: Podsticanje privrednog rasta i otvaranja radnih mesta", kao i prvog sastanka parlamentarnog komiteta za Sporazum o stabilizaciji i pridruživanju.\nK2_MORE_IN_THIS_CATEGORY « Objavljena nova tajna dokumenta Edvarda Snoudena\tMarović priznao da je "vođa kriminalne organizacije" »


Kako da putujete jeftino na izlete ili kraće odmore « mpn.rs\nKako da putujete jeftino na izlete ili kraće odmore\nNije sav užitak samo u dalekim i luksuznim putovanjima. I to čak znaju i oni koji redovno odlaze avionom u vrhunske hotele na egzotičnim destinacijama. Kraća ili jednodnevna putovanja mogu da donesu zadovoljstvo celoj porodici, a deca se na taj način uče i kako da budu ekonomična sa vremenom i novcem, pored činjenice da uvek mogu da saznaju nešto novo.\nPorodice srednje kupovne moći uvek treba dobro da sračunaju kompletne troškove za sve članove i u ovu računicu treba da uđu i skriveni i čak neplanirani izdaci, kao što su eventualno lekovi ili specijalne želje u toku manjih turističkih kupovina. Na primer, ako planirate da putujete na neku destinaciju na nekoliko dana i u slučaju da se putuje avionom, odmah proverite da li je u troškove turističkog aranžmana uračunata i aerodromska taksa, prevoz od i do aerodroma i lokacija hotela. U slučaju da je hotel malo dalje od grada koji posećujete dobro se raspitajte o trokovima prevoza, jer zbirno svi ovi izdaci mogu da koštaju skoro koliko i sam aranžman mejores ofertas.\nU slučaju da planirate da posetite neko ostrvo ili planinu, lokaciju koja je na neki način izolovana po pitanju dopremanja hrane, pa čak i lekova, ponovo je potrebno da se raspitate o detaljnim cenama ishrane po lokalnim restoranima ili prodavnicama, zato što se na tim mestima stvara monopolski odnos. I ako vam ove monopolske cene ne odgovoraju, pitajte da li je dozvoljeno da ponesete sopstvenu hranu i ima li mogućnosti da je sami i spremite u rezervisanom smeštaju.\nTrenutno postoji veliki broj domaćih turističkih agencija koje nude kraća putovanja u inostranstvo ili u samoj državi, i one se prosto utrkuju koja će ponuditi nešto novo i neotkriveno, pa dobro proučite sve njihove ponude i pokušajte naročito da pronađete takozvane „first minute“ i „last minute“ ponude jer su na njih zaračunati i najveći popusti.\nMeđutim, u slučaju da je vaša porodica slabije platežne moći, tada uvek planirajte da decu šaljete na odmore i izlete preko škola i vrtića, pošto su tu najpovoljniji aranžmani, a i sama deca se najbolje zabavljaju i uvek nešto novo nauče u društvu svojih vršnjaka.\nOno na šta bi trebalo obavezno da obratite pažnju su kulturno-umetnička društva i planinarske organizacije. Nije potrebno da budete profesionalni alpinista da bi ste bili član jednog takvog udruženja. Možete se učlaniti za simboličnu članarinu i u sklopu same planinarske organizacije odlaziti na izlete po okolnim brdima i naravno gradovima. Smeštaj se uobičajeno nalazi po planinarskim domovima, a provod je uvek sjajan, i pored zabave, bićete u odličnoj kondiciji i učićete uvek nešto novo. Slična stvar vas očekuje ako postanete član kulturno-umetničkog društva i recimo redovno odlazite na nastupe svirajući neki instrument, pevajući ili igrajući folklor. Često se organizuju gostovanja po inostranstvu i mnogim gradovima u blizini, tako da ćete stalno imati ponude za vrlo jeftina putovanja vezano za vaše učešće nuestro patrocinador.\nOve dve opcije mogu da budu savršeno rešenje za celu porodicu ili samo za vašu decu, jer ćete znati da su uvek sigurni i okruženi pozitivnim i obrazovanim ljudima. Pored toga održavaće i kondiciju i dobro zdravlje, a i ono najvažnije putovaće besplatno ili skoro besplatno, što je ne samo ušteda već i višestruka dobit za svakoga.


“Novi zakon o radu nije preduslov za nastavak aranžmana” | Politika | DW | 05.04.2014\nRS prema najavama dobija ruski kredit od oko 300 miliona evra, nakon što je doveden u pitanje aranžman sa MMF-om. Međutim, javnost je ostala uskraćena za detalje tog dogovora i “političkih uslova“ od strane MMF-a.\nRezidentni predstavnik MMF-a u BiH, Ruben Atoyan u intervjuu za Dojče vele objašnjava “političke uslove” ove međunarodne finansijske institucije, o kojima mnogi u BiH govore ovih dana, stvarnim uslovima MMF-a za eventualni nastavak aranžmana, te „ulasku“ ruskog kredita u Republiku Srpsku (RS) umjesto novca MMF-a.\nDojče vele: Poštovani gospodine Atoyan, u kojoj je fazi aranžman MMF-a sa BiH s obzirom da se ne zna da li je definitivno završena ta priča o produženju aranžmana i prekida saradnje između BiH i ove međunarodne finansijske institucije?\nRuben Atoyan: Odluka o produženju ili prekidu programa je isključivo pravo vlasti Bosne i Hercegovine. MMF je spreman podržati reformske napore koje ulažu vlasti kroz finansijsku i tehničku pomoć. Što se tiče šestog pregleda u okviru Stand-by aranžmana (SBA) sa Bosnom i Hercegovinom, očekujemo da vlasti sprovedu ranije preuzete obaveze u pogledu bolje naplate poreza i socijalnih doprinosa, da pruže adekvatno uvjeravanje da će budžeti ostati u okvirima koje su definisali parlamenti i da osiguraju da vlade mogu funkcionisati u odsustvu ministra finansija. Očekujemo da vidimo snažan napredak u provođenju ovih politika, uključujući i angažman parlamenata, kako bi krenuli naprijed i omogućili da Izvršni odbor MMF-a uzme u razmatranje šesti pregled po Stand-by aranžmanu.\n„Neke mjere su neophodne“\nDojče vele: Nakon posljednjih izjava čelnika RS o ulasku 300 miliona evra ruskog novca u RS u vidu kredita, postavlja se pitanje da li je MMF zaista i u kojem obliku “usložnjavao situaciju” kako to tvrdi predsjednik RS Milorad Dodik u procesu dogovora o nastavku aranžmana sa MMF-om?\nCentrala MMF-a u Vašingtonu\nRuben Atojan: MMF je jedna tehnokratska međunarodna organizacije sa mandatom da promoviše makro-finansijsku stabilnost. Sve obaveze u pogledu reformi koje su vlasti preuzele navedene se u Pismima namjere koja su objavljena na web stranici moje kancelarije, u skladu sa MMF-ovom politikom transparentnosti. Dakle, ono što mi očekujemo od vlasti jeste samo da sprovedu svoje ranije preuzete obaveze. Iako je za sprovođenje nekih mjera zaista potrebna politička hrabrost, one su ipak neophodne da bi umanjili fiskalne rizike, osigurali stabilnost finansijskog sektora i otvorili nova radna mjesta za građane i građanke ove zemlje.\nDojče vele: Mnogo se špekulisalo oko toga da li je donošenje novog zakona o radu jedan od uslova za nastavak aranžmana sa MMF-om. Predstavnici ove međunarodne institucije ranije nisu htjeli jasno da se izjasne po ovom pitanju, navodeći da MMF traži određene uslove ali ne i koje. Možete li sada pojasniti da li zaista postoje ovi uslovi i da li su oni ključni za nastavak aranžmana sa MMF-om?\nRuben Atoyan: U pogledu novih zakona o radu, shvatamo da je možda potrebno više vremena za razgovore sa socijalnim partnerima. U isto vrijeme, trenutna ali i konstantno visoka stopa nezaposlenosti, koja vjerovatno neće biti mnogo niža čak iako ekonomija počne rasti, podcrtava potrebu da se ovaj problem riješi na sistematičan način. Mi se nadamo da će vlade i socijalni partneri biti u stanju da pokrenu ovu veoma važnu reformu tokom ove godine. Smatramo da je vremenski okvir za usvajanje novog zakona nevažan i zbog toga, usvajanje novog zakona u parlamentima nije preduslov za zaključenje šestog pregleda. Očekujemo, međutim, da vidimo kontinuiran napredak koji će se osvariti kroz konstruktivan i otvoren dijalog sa svim socijalnim partnerima po pitanju ove reforme. Kako sam već rekao , ova kao i sve ostale obaveze koje su vlade preuzele u pogledu reformi navedene su u Pismima namjere koja su objavljena na web stranici moje kancelarije.\nJoš nema zvaničnih informacija o ruskom kreditu\nDojče vele: Ukoliko dođe do realizacije ruskog kredita u Republiku Srpsku, kakve će to posljedice imati po Federaciju BiH, s obzirom da u tom slučaju RS neće biti zainteresovana za nastavak kreditiranja. Može li Federacija BiH sama da uzme kredit od MMF-a i pod kojim uslovima?\nRuben Atoyan: Mi nemamo zvaničnih informacijama o zaduživanju Republike Srpske kod drugih kreditora. Konačno, vlasti imaju pravo da odlučuju o izvorima iz kojih će finansirati budžetski deficit. Zvanična politika MMF-a jeste da na ovakva pitanja ne dajemo komentare.MMF može finansijski podržati samo svoje članice. To znači da je za nastavak Stand-by aranžmana potrebno da Bosna i Hercegovina kao država, uključujući dva entiteta i institucije BiH, krene sa reformama koje podržava MMF.\nNema zvaničnih informacija o zaduživanju RS kod drugih kreditora\nDojče vele: Da li je tačno da su predstavnici vlasti u BiH u jednom od pisama namjere tražili da im se, ukoliko aranžman bude produžen, u 2014. godini budu isplaćena značajna sredstva (do 70 posto) iz 2015 godine? Da li MMF nije zabrinulo to što vlasti traže veliki dio novca praktično u izbornoj godini?\nRuben Atoyan: Zamolio bih Vas još jednom da pročitate Pisma namjere koja sadrže potpune informacije o doznačavanju sredstava u okviru Stand-by aranžmana. Ovaj profil doznačavanja je napravljen tako da odražava finansijske potrebe vlada koje su u 2014. veće nego u 2015. godini.\nReforme ambiciozne, ali sprovodive\nDojče vele: Mislite li da još ima nade za nastavak aranžmana sa BiH, odnosno da će BiH naći načina da ispuni uslove, od zakona o radu do mnogih reformi, uzimajući u obzir da se radi o izbornoj godini i da je malo vjerovatno da će vlasti ići protiv volje radnika ili socijalnih kategorija? Da li je eventualno MMF spreman da u cilju nastavka aranžmana “ublaži” neke od uslova?\nRuben Atoyan: MMF ima mandat da podržava snažne politike. Smatramo da su reforme koje su vlasti preuzele u okviru Stand-by aranžmana ambiciozne ali isto tako smatramo da ih je moguće sprovesti. Dakle, očekujemo da vlasti ispune ranije preuzete obaveze a budućnost Stand-by aranžmana zavisi od toga koliko su snažni napori koje vlasti ulažu u te politike. Kontinuiran napredak u pogledu reformi koje su predviđene Stand-by aranžmanom će osigurati da SBA i dalje bude vrijedno uporište za ekonomske politike u izbornom periodu kao i u periodu formiranja novih vlada.\nIntervju vodio:Dragan Maksimović\nTagovi Ruben Atoyan, MMF


"Mi smo zemlja koja je sav novac mogla da usmeri na lekove, respiratore i opremu", rekla je Brnabić za Prvu TV.\n"Pored toga, uspeli smo da obezbedimo pravovremen i ozbiljan paket mera finansijske podrške, i tu smo među zemljama koje su opredelile najviše sredstava za podršku privredi", navela je premijerka.\nKako je istakla, pored Srbije još samo šest zemalja (SAD, Kina, Australija, Velika Britanija, Francuska i Nemačka) ima paket mera u iznosu dvocifrenog procenta BDP-a.\n"Mi smo u martu imali rast od 2,3 odsto i naša zemlja je i tada rasla u odnosu na prošlu godinu", rekla je Ana Brnabić.\nOna je navela da je 6.047 osoba u Srbiji izgubilo posao, a u Evropi se te brojke mere stotinama hiljada, dok su u SAD u pitanju milioni.\nNapomenula je i da smo u IT i prerađivačkoj industriji imali rast zaposlenosti čak i u toku krize.


Centar za bezbednosne studije - Centre for Security Studies - Svečanost povodom novog ciklusa specijalističke obuke za javne službenike\nSvečanost povodom novog ciklusa specijalističke obuke za javne službenike\nCentar za bezbednosne studije organizovao je 29. januara tradicionalnu svečanost za predstavnike javnih službi, nevladinog sektora i medija povodom uspešnog završetka jednog ciklusa specijalističke obuke “Etika javnih službenika” i početka novog ciklusa predavanja. Zahvaljujući evropskoj podršci, Centar realizuje projekt fokusiran na podizanje svesti o značaju uvođenja etičkih standarda u rad javne administracije i unapređivanje kapaciteta svih društvenih aktera da ih primenju. Predstavnica Evropske delegacije u Srbiji, gospođa Yolanda San Jose, šefica operativnog sektora, u svom obraćanju podsetila je prisutne na međuzavisnost integriteta javnog službenika i institucije, te ulogu etičkih standarda u svakodnevnom profesionalnom radu. Ovaj događaj je bio i prilika da se okupe diplomci i polaznici aktuelne specijalističke obuke koju Centar organizuje, kako bi se i neformalno razmenili kontakti i profesionalna iskustava u cilju izgradnje šire društvene koalicije za promovisanje uvođenja etičkih standarda u rad javnih službi.\nVideo materijal sa događaja možete pogledati OVDE >>>


Direktorica UNICEF-a u Srbiji Regina De Dominicis "Treba raditi na sprječavanju maloljetnih brakova i raditi na poboljšanju položaja djece i mladih"\nPotpredsjednica Vlade Srbije i predsjednica Koordinacijskog tijela za rodnu ravnopravnost prof. dr Zorana Mihajlović i direktorica UNICEF-a u Srbiji Regina De Dominicis potpisale su 14. studenoga Memorandum o razumijevanju između ove dvije institucije.\nSuradnja Koordinacijskog tijela i UNICEF-a će biti unaprijeđena u područjima sprječavanja maloljetnih brakova i poboljšanja položaja djece i mladih u Srbiji.\nPotpredsjednica Vlade Srbije Zorana Mihajlović izjavila je da je Memorandum rezultat dobre dosadašnje suradnje Koordinacijskog tijela sa UNICEF-om i da se u susret Svjetskom danu djeteta šalje važna poruka – da o djeci treba da brinuti svaki dan.\n„Zajedničkim radom i konkretnim rezultatima pokazati ćemo da nema problema koji ne možemo da riješimo. Nema važnijeg posla nego da naša djeca budu zaštićena i borit ćemo se da njihovo djetinjstvo bude bezbrižno, da naša djeca budu obrazovana i da spriječimo rane i maloljetne brakove koji su posebno prisutni u romskoj zajednici“, izjavila je Mihajlovićeva.\nRegina de Dominicis, direktorica UNICEF-a u Srbiji istaknula je zadovoljstvo zbog dobre suradnje sa Koordinacijskim tijelom za rodnu ravnopravnost rekavši da ovaj Memorandum pokazuje predanosrt dvije institucije, na čijem čelu su žene, da se položaj djece i mladih unaprijedi, jer su nam njihova energija i entuzijazam potrebni.\n„Surađivati ćemo u nekoliko područja, prije svega u sprječavanju maloljetnih brakova, s obzirom da skoro 60 posto mladih Romkinja stupi rano u brak i da su društvene posljedice ogromne. Vjerujem da će potpredsjednica Mihajlović svojim liderstvom doprinijeti uspješnoj borbi za ovaj cilj. Također, zadatak nam je i da najugroženijoj djeci omogućimo pristup knjigama i obrazovanju, kao i da mlade ljude, posebno djevojke osnažimo u digitalnim tehnologijama i time doprinesemo širenju digitalne pismenosti u Srbiji“, rekla je Regina de Dominicis.\nMemorandum o razumijevanju između Koordinacijskog tijela za rodnu ravnopravnost Vlade Srbije i UNICEF-a definira suradnju o sljedećim područjima: maloljetni brakovi i uspostavljanje višesektorske koalicije protiv maloljetnih brakova, borba protiv nasilja nad djecom, socijalna inkluzija romske djece, kao i proširenje mogućnosti za mlade ljude u područjima digitalnih tehnologija.\nIzvor: rominfomedia.rs/UNICEF Srbija\nPREVIOUS POST Previous post: U Capraškim Poljanama kraj Siska, izgrađeno novo sportsko igralište\nNEXT POST Next post: Nakon lokalnih izbora u Slovačkoj, 39 Roma i dvije Romkinje će biti gradonečalnici


Ceh požara u Australiji - 3,5 mlrd dolara i manji BDP\nCeh požara u Australiji – 3,5 mlrd dolara i manji BDP\nTanjug 13. januara 2020. 11:16\nKANBERA – Australija će se suočiti sa gubicima teškim oko pet milijardi australijskih dolara (3,5 milijardi američkih dolara) zbog razornih požara koji i dalje besne širom tog kontinenta, prema prognozi australijske banke Vestpak (Westpac).\nOva prirodna katastrofa bi takođe mogla da „proguta“ 0,2 do 0,5 procenata bruto domaćeg proizvoda zemlje, navodi banka u svojoj preliminarnoj analizi objavljenoj danas, prenosi Raša tudej.\nMada je ukupni ceh katastrofa poput ove (uključujući i osigurane i neosigurane gubitke koji zahtevaju državnu pomoć) otprilike dva puta veći od osigarnih gubitaka, pun ekonomski uticaj je „visoko neizvestan“, navodi banka.\n„Procena ekonomskih posledica katastrofa uvek je veoma teška, posebno kada je još uvek nepoznat pun obim štete“, navode analitičari Vestpaka.\nBonitetna agencija S&P Global Rejtings saopštila je danas da kriza s velikim požarima neće ugroziti kreditni rejting zemlje AAA. Ova agencija smatra da će lokalne samouprave moći da „apsorbuju fiskalne izdatke, koji su relativno mali u odnosu na njihove budžete“.


Uskoro osnivanje još dva otvorena fonda - Akta.ba\nUskoro osnivanje još dva otvorena fonda\n21.01.2008. 09:29 / Izvor: Nezavisne novine\nBrokerska kuća "Eurohaus" iz Sarajeva započela je proceduru osnivanja uzajamnog fonda, a u pripremama za osnivanje istog fonda je i sarajevska brokerska kuća "FIMA International".\n"Eurohaus" je na putu ka nastanku trećeg uzajamnog fonda u Federaciji BiH već osnovao društvo za upravljanje fondovima.\nEdin Dizdar, zamjenik direktora kuće "Eurohaus", kazao je da u februaru očekuju početak upisa udjela uzajamnog fonda, podsjetivši da je potrebno sakupiti milion KM od prodaje tih udjela kako bi fond bio osnovan.\n"Očekujemo da ćemo prikupiti nekoliko miliona KM. Fond bi ulagao u vrijednosne papire u FBiH. Izmjenama zakonske regulative osnovali bi druge investicione fondove koji će moći ulagati vani. Vjerujemo da će ovaj uzajamni fond dijelom uložiti u obveznice stare devizne štednje", rekao je Dizdar.\nDodao je da je završena registracija društva za upravljanje fondovima (DUF) "Eurohaus Invest" i da je u pripremi prospekt o javnom upisu udjela u investicioni fond.\nAhmed Hodžić, direktor brokerske kuće "FIMA International" Sarajevo, istakao je da su u procesu pripreme otvaranja društva za upravljanje fondovima i osnivanja uzajamnog fonda. Dodao je da planiraju do početka marta završiti postupak osnivanja društva.\n"Uzajamni, odnosno otvoreni fondovi u Hrvatskoj doživjeli su bum i stoga nije čudo da ih ima više od stotinu registrovanih. To je alternativni vid štednje i dugoročna investicija", kazao je Hodžić.\nPrva dva uzajamna fonda osnovana u FBiH su "MF-Global.ba" i "Hypo BH Equity". U Komisiji za vrijednosne papire FBiH kazali su da, nakon osnivanja ova dva fonda, nisu dobili zahtjeve za osnivanje novih, ali ima naznaka da će se to desiti.


SO Istočno Sarajevo: Na sjednici usvojena odluka o osnivanju novog javnog preduzeća ,,DIGIS'' (VIDEO) - Televizija K3\nSO Istočno Sarajevo: Na sjednici usvojena odluka o osnivanju novog javnog preduzeća ,,DIGIS” (VIDEO)\n“Direktne investicije Grada Istočno Sarajevo”, skraćeno “DIGIS”, naziv je novog javnog preduzeća koje je osnovano na današnjoj sjednici Skupštine grada Istočno Sarajevo.. Prvi korak biće preuzimanje vlasničkog udjela od 51 % u preduzeću “Mofas”. Odbornici Skupštine grada Istočno Sarajevo usvojili su na današnjoj sjednici Nacrt rebalansa budžeta za 2021. godinu i Nacrt budžeta grada za 2022. godinu.\nUkupna budžetska sredstva planirana Nacrtom rebalansa budžeta Grada Istočno Sarajevo za 2021. Godinu iznose 14.867.193 KM, što predstavlja povećanje u odnosu na prvobitni plan za 2021. Godinu za 25,18 odsto,. Budžet grada za 2022. Godinu planiran je u iznosu od 12.541.560 KM.\nKlub SDS glasao je protib budžeta ali I Nacrta budžeta za 2022.godinu.\nPreduzeće DIGIS “Direktne investicije Grada Istočno Sarajevo” registrovano je za više djelatnosti u oblastima proizvodnje, prerade I trgovine, dok se kao pretežna djelatnost navodi regulisanje I doprinos uspješnom poslovanju privrede, koja predstavlja djelatnost od javnog interesa za Grad Istočno Sarajevo Prvi korak biće preuzimanje vlasničkog udjela od 51 % u preduzeću “Mofas”ističe gradonačelnik Ćosić.\nUsvojena je I informacije o zaštiti životne sredine na području grada, s posebnim osvrtom na oblast voda i zaštitu izvorišta vode za piće.\nOdbornici su razmatrati i izvještaj o raspodjeli grant sredstava namijenjenih za finansiranje medija iz budžeta grada Istočnog Sarajeva u prošloj godini, te informaciju o Svjetskom biciklističkom prvenstvu u Istočnom Sarajevu.\nOŠ ,,Petar Kočić” iz Prijedora pobjednik današnjeg takmičenja Crvenog krstaTeslić: U toku izgradnja fabrike za prečišćavanje otpadnih voda (VIDEO)


Objavljeno: 16.12.2020, 12:11:09 , 12:12:21\nŠabački Eliksir kupio imovinu IHP Prahova u stečaju\nPRAHOVO - Šabački Eliksir kupio je za 7,7 miliona dinara imovinu Holding industrije hemijskih proizvoda Prahovo, objavila je Agencija za licenciranje stečajnih upravnika.\nObjavljeno: 12.12.2020, 12:52:06 , 12:53:20\nLargo kupio imovinu "24. Septembra" za 88 miliona dinara\nUŽICE - Imovina užičkog preduzeća "24. septembar" u stečaju prodata je za 102,6 miliona dinara, objavila je Agencija za licenciranje stečajnih upravnika.\nObjavljeno: 10.12.2020, 10:55:56 , 10:56:42\nSrbija Ziđin ponudila na prodaju industrijski otpad\nBorski Srbija Ziđin Koper (Serbia Zijin Copper) ponudio je na prodaju industrijski otpad iz više ogranaka te kompanije sa lokacija u Boru i Majdanpeku, objavljeno je danas.\nObjavljeno: 08.12.2020, 12:08:47 , 12:11:33\nVelike srpske kompanije najavile ulaganja uprkos koroni\nBEOGRAD - Nekoliko naših najvećih kompanija najavilo je da će uprkos situaciji sa korona virusom realizovati sledeće godine značajne investicije, izjavio je predsednik Srpskog poslovnog kluba "Privrednik" Zoran Drakulić.\nObjavljeno: 07.12.2020, 10:46:32 , 10:47:47\nZatražena procena za PKB Voćarske plantaže i Hipol\nAgencija za licenciranje stečajnih upravnika zatražila je ponude za procenu vrednosti imovine firmi u stečaju PKB Voćarske plantaže iz Boleča i HIPOL iz Odžaka.\nObjavljeno: 07.12.2020, 10:34:35 , 10:35:31\nEr Srbija u decembru leti na liniji BGD-ZG dva puta nedeljno\nEr Srbija će ovog meseca povezivati Beograd i Zagreb samo dva puta nedeljno, piše portal Kroejšijan Aviejšen (Croatian Aviation).\nObjavljeno: 04.12.2020, 14:54:47 , 14:56:13\nForum za odgovorno poslovanje predstavio je publikaciju "Bolji biznis za bolje društvo 2019/2020", a prema tom izveštaju, do kraja juna ove godine, kao odgovor na krizu izazvanu pandemijom koronavirusa u Srbiji, anketirane kompanije donirale su ukupno 330 miliona dinara, od čega oko 95 miliona dinara čine donacije u proizvodima.\nObjavljeno: 03.12.2020, 16:58:26 , 16:59:40\nOrion telekom postaje zakupac Državnog data centra\nKRAGUJEVAC - Telekomunikaciona kompanija Orion telekom kao komercijalni korisnik smestiće opremu u Državni data centar u Kragujevcu na osnovu ugovora o zakupu koji su danas potpisali direktor Kancelarije za IT i eUpravu Vlade Srbije Mihailo Jovanović i direktor Oriona Slobodan Ðinović.\nObjavljeno: 03.12.2020, 16:47:41 , 16:48:59\nPrivrednici:Sada treba ulagati,Čadež:Najavljene investicije\nBEOGRAD - Desetak domaćih velikih privrednika već je dalo planove investicija za 2021. godinu, što daje neku vrstu optimizma da biznis smatra kako mora dalje da se razvija bez obzira na okolnosti, izjavio je predsednik Privredne komore Srbije (PKS) Marko Čadež.\nObjavljeno: 02.12.2020, 11:14:56 , 11:17:09\nHemofarm fondacija dodeljuje sutra Nagradu za izuzetnost\nBEOGRAD - Hemofarm fondacija će sutra uručiti godišnju Nagradu za izuzetnost instituciji ili pojedincu koji su svojim radom dali nemerljiv doprinos u oblasti zdravlja, obrazovanja i kulture.


Folksvagen" i dalje najveći: Ovi proizvođači su prodali najviše vozila u 2019. godini | Auto | Novosti.rs\nP. Ž./Novosti online | 03. februar 2020. 23:46 | Komentara: 2\nNedoumica više nema posle saopštenja "Tojote" da je u prošloj godini prodala 10,59 miliona vozila širom sveta\nNAJVIŠE automobila u prošloj godini prodala je nemačka kompanija "Folksvagen"!\nNedoumica više nema posle saopštenja "Tojote" da je u prošloj godini prodala 10,59 miliona vozila širom sveta!\nRanije je saopšteno da je "Folksvagen" prodao 10,83 miliona jedinica. Kako je "Nisan motor" objavio da je njegova prošlogodišnja globalna prodaja iznosila 5,65 miliona vozila, dok je francuski "Reno", inače vlasnik 43 odsto "Nisana", zabeležio prodaju od 3,9 miliona vozila uz činjenicu da je\n"Micubiši motors", u kojem "Nisan" ima vlasnički udeo od 34 odsto, lane plasirao 1,2 miliona vozila, brojke pokazuju da je ova " Reno-Nisan-Micubiši alijansa",ukupno prodala 10,75 miliona novih automobila pa su oni sada na drugoj poziciji po prodaji vozila u svetu!\nAmerički "Dženeral Motors" bio je više od sedam decenija šampion po prodaji vozila u svetu, pre nego što da je s trona svrgnula "Tojota" 2008. godine. Njegova prodaja se poslednjih godina smanjila, tako da ova kompanija iz Detroita više nije stvarni takmac u ovoj trci na tri staze i kreće se oko devet miliona prodatioh vozila godišnje.\nZanimljivo je da je "Tojotina" prošlogodišnja prodaja je povećana za 2,0 odsto u odnosu na 2018., dok je "Nisanova" pala za skoro 3,0 procenta. "Micubiš"i beleži rast prodaje od 18 odsto na godišnjem nivou, a "Reno" od 3,0 odsto.\nKompaniju "Nisan", drugog najvećeg proizvođača automobila u Japanu, od nedavno potresa skandal vezan za hapšenje glavnog izvršnog direktora Karlosa Gosna u novembru, koji je optužen za finansijske zloupotrebe.


Strane investicije u Crnoj Gori prepolovljene\nNakon "investicionog buma" od prije tri godine, kada je Crna Gora bila evropski rekorder po visini stranih investicija, došlo je do značajnog smanjenja, koje je najnovijim podacima, ozvaničila i Centralna banka.\nPrepolovljen nivo stranih direktnih investicija je, sudeći prema prvim reakcijama, proizvod ekonomske krize i loše državne politike privlačenja novca iz inostranstva.\nStanje u ovoj oblasti, koje je bilo vidljivo i golim okom, sada je ozvaničeno podacima crnogorske Centralne banke, koja je objavila da su neto strane direktne investicije za 11 mjeseci prošle godine iznosile oko 465 miliona eura, što je skoro 47 odsto manje nego u uporednom periodu 2009. godine.\nPodatke o drastičnom smanjenju priliva stranog novca, u izjavi za RSE, objašnjava direktor Agencije za strane investicije Petar Ivanović.\nRadulović: Čist novac je vrlo osjetljiv. On stiže tamo gdje ima pravu infrastrukturu, odnosno, gdje postoji pravna država, transparentni procesi, demonopolizacija, kvalitetni resursi, pametna radna snaga, olakšice...\n"Mislim da podaci Centalne banke izazivaju zabunu, jer imamo veoma visoku osnovicu iz 2009. godine, koja je prouzrokovana kupovinom akcija Elektroprivrede, od strane italijanske kompanije A2A. Ta godina ne može poslužiti kao dobar osnov za poređenje. Ako bi se isključio taj aranžman, prema podacima Agencije za promociju stranih investicija imamo rast stranih investicija za, otprilike, devet posto", kaže Ivanović.\nIako je Centralna banka podatke plasirala uz ocjenu da se ipak radi o relativno visokom prilivu, činjenica je da značajnija količina svježeg novca iz inostranstva u Crnu Goru nije ušla još dokapitalizacije i prodaje dijela Elektroprivrede 2009. godine.\nPotpredsjednik opozicionog Pokreta za promjene Branko Radulović kaže da za nedostatak stranih investicija postoji više razloga.\n"Čist novac je vrlo osjetljiv. On stiže tamo gdje ima pravu infrastrukturu, odnosno, gdje postoji pravna država, transparentni procesi, demonopolizacija, kvalitetni resursi, pametna radna snaga, olakšice... Ne samo da toga ovdje nema, nego su prisutna i brojna ograničenja, poput nekvalitetne putne infrastrukture", ocjenjuje Radulović.\n"Pravi strani investitori se uzdržavaju", kaže poslanik opozicione Nove srpske demokratije Radojica Živković.\nRadojica Živković, foto: Savo Prelević\n"Strani investitori javno govore u svojim zemljama da moraju da plaćaju reket i čine razne ustupke pojedincima bliskim vlasti, odnosno, ljudima koji su zaduženi za investicije. Sam taj proces nije transparentan. Sada to, približavajući se EU koja stalno i pažljivo prati zakonitost i transparentnost tog posla, sve teže ide", navodi on.\n"Crna Gora je, u predkriznom periodu, bila evropski lider po nivou stranih direktnih investicija, a kriza je učinila da se nivo stranih ulaganja smanji", rekao je za RSE funkcioner Socijaldemokratske partije Damir Šehović, koji ipak smatra da se nove investicije moraju, u kratkom roku, stimulisati, a da prostor za to postoji kroz amandmansko djelovanje na budući zakon o stranim investicijama, koji je upravo u skupštinskoj proceduri.\n"Podsticajne mjere bi imale dupli efekat: privlačenje stranih investicija i rješenje važnih problema: novo zapošljavanje i razvoj nerazvijenog sjevera", kaže Šehović.\n"U postkriznom periodu moramo da uradimo više. Ne zato što bi trebalo da "izmišljamo toplu vodu", već zato što zemlje u okruženju to već rade. Ako smatramo da treba da, po nivou stranih investicija po glavi stanovnika, ponovo budemo lideri u regionu i Evropi, kao što smo već bili prije krize, moramo biti proaktivni i već danas mijenjati propise koji bi išli u pravcu dodatnog privlačenja stranih investicija", dodaje on.\nSkupštinski Odbor za ekonomiju i finansije je danas usvojio tekst budućeg zakona o stranim investicijama, koji je predložilo Ministarstvo ekonomije. Novi zakon bi trebalo da generalno uredi oblast stranih investicija i pruži zaštitu ulagačima.\nIako su se na račun teksta čule brojne kritike u vezi uskladjenosti sa evropskim zakonodavstvom, nadležne Agencije za promociju stranih investicija i zaštite od "prljavog" novca, predlog je glatko usvojen velikom većinom.


Laboratorijska istraživanja korona virusa, ilustrativna fotografija\nKina je ograničila objavljivanje akademskih istraživanja o poreklu novog korona virusa, ukazuju direktiva centralne vlasti i obaveštenja dva kineska univerziteta, koja su uklonjena sa interneta, prenosi američki CNN.\nPrema novim pravilima, svi akademski radovi o Covid-19 biće pre objavljivanja podvrgnuti dodatnoj proveri i moraju ih odobriti zvaničnici centralne vlasti, pisalo je u sada izbrisanim postovima.\nKineski istraživač, koji je želeo da ostane anoniman zbog straha od odmazde, rekao je za CNN da je taj potez zabrinjavajući i da će verovatno onemogućiti važna naučna istraživanja.\n"Mislim da je to koordinisani napor kineske vlasti da predstavi da epidemija ne potiče iz Kine", rekao je taj istraživač za CNN.\nOd kraja januara kineski istraživači su u uticajnim međunarodnim medicinskim časopisima objavili niz studija o Covid-19, a njihova otkića dovela su u pitanje zvaničnu državnu računicu Kine o tome kada se virus prvi put prenet sa čoveka na čoveka.\nDirektiva objavljena, pa skinuta sa interneta\nCNN je od Ministarstva spoljnih poslova Kine zatražio objašnjenje i odgovor, ali ga nije dobio.\nPo direktivi Odeljenja Ministarstva prosvete, zaduženog za nauku i tehnologiju, piše da se "mora strogo i čvrsto upravljati akademskim člancima o traganju za poreklom virusa”.\nU petak, kada je taj dokument objavljen na veb-stranici Univerziteta Fudan u Šangaju, jednom od vodećih u Kini, CNN je pozvao Ministarstvo prosvete Kine koje je potvrdilo da jeste izdalo takvu direktivu.\nMeđutim, osoba u Ministarstvu koja je odbila da se predstavi, rekla je da "to ne bi trebalo da bude objavljeno jer je u pitanju interni dokument”, javlja CNN.\nSlično obaveštenje o dodatnom ispitivanju akadamskih radova o Covid-19 objavio je Univerzitet za geonauku u Vuhanu, ali je i ta stranica izbrisana.\nKina pokušava da sakrije poreklo virusa\nKrajem decembra Vuhan je izvestio o prvim slučajevima korona virusa, koje su vlasti povezale sa pijacom morskih plodova.\nNaučnici i u Kini, i na Zapadu, rekli su da je verovatno da je virus stigao od slepih miševa i prešao na ljude preko nekog posrednika, baš kao i njegov "rođak" koji je izazvao epidemiju SARS-a 2002. i 2003. godine.\nKineski zvaničnici i državni mediji više puta su naglašavali da nema zaključka o tačnom poreklu virusa.\nProšlog meseca Žao Liđian, portparol Ministarstva spoljnih poslova, na Tviteru je izneo teoriju zavere da je virus poreklom iz SAD i da ga je u Kinu donela američka vojska.\nJandžong Huang, stručnjak za javno zdravstvo pri Savetu za spoljnopolitičke odnose u Vašingtonu, rekao je da je poreklo koronavirusa u Kini politički osetljiva tema.\n"Ne čudi što vlada nastoji da kontroliše naučna istraživanja o tome tako da se ne ospori njena priča o poreklu virusa i o odgovoru vlasti na krizu", rekao je profesor Huang za CNN.\nKorona virus je od decembra, kada se pojavio u kineskom gradu Vuhanu, odneo više od 100.000 života širom sveta, a obolelo je oko 1,7 miliona ljudi.


CBCG: HAAB ne može da nameće dodatne obaveze klijentima | Ekonomist\nCentralna banka Crne Gore CBCG dostavila je nedavno Skupštini Izvještaj o nadzoru nad primjenom Zakona o konverziji kredita u švajcarskim francima (CHF) u eure, o kojem će se raspravljati u ponedjeljak na sjednici Odbora za ekonomiju.\nU izvještaju, u koji su Vikend novine imale uvid, CBCG je ukazala na činjenicu da pojedine odredbe iz aneksa ugovora, pored sadržaja koji je informativnog karaktera sadrže i formulacije koje na određen način prejudiciraju posljedice eventualne odluke Ustavnog suda, te mogu uticati na opredjeljivanje klijenata za potpisivanje aneksa ugovora.\nHypo Alpe Adria banka HAAB pokrenula je inicijativu za preispitivanje ustavnosti Zakona o konverziji, čiji ishod može uticati na buduće obaveze klijenata, što im je prezentovala kroz novi aneks ugovora.\nMeđutim, ove odredbe iz Aneksa ugovora, pored sadržaja koji je informativnog karaktera, kako tvrde u Centralnoj banci sadrže i formulacije koje na određen način prejudiciraju posljedice eventualne odluke Ustavnog suda, što može uticati na opredjeljivanje klijenata za potpisivanje aneksa ugovora.\n“Pojedinim spornim odredbama iz aneksa ugovora uspostavljanje ugovornog odnosa faktički se uslovljava nametanjem određenih obaveza klijentima. Neprihvatanje takvih odredbi od strane klijenta ne može biti razlog da se ugovor ne zaključi, jer je obaveza potpisivanja ugovora od strane Banke utvrđena Zakonom o konverziji, a tim zakonom nije dato ovlašćenje Hypo Alpe Adria banci da u novom ugovoru na bilo koji način definiše dodatne obaveze klijenata, bez obzira da li su u pitanju stvarne iii potencijaine obaveze”, navodi se u Izvještaju CBCG.\nPrema podacima dostavljenim od Hypo Alpe Adria banke do dana stupanja na snagu Zakona o konverziji, zaključena su ukupno 762 ugovora o kreditu u CHF u ukupnom iznosu od 208 miliona franaka, odnosno skoro 130 miliona eura.\n“Po podacima sa stanjem na dan 22. novembar 2015. godine ukupno je prihvaćena 321 ponuda, a zaključeno 156 ugovora. Sa informacijama kojima Centralna banka raspolaže, većina korisnika kredita koja je prihvatila ponudu Hypo Alpe Adria banke, a nije potpisala novi ugovor, čeka razrješenje pitanja spornih odredbi iz predloženih aneksa ugovora, pa se može očekivati da će nakon razrješenja ovog pitanja pristupiti potpisivanju ugovora”, ističe se u Izvještaju CBCG.\nHypo Alpe Adria banka nije izvršila konverziju, niti je ponudila ugovore o konverziji i reprogramu, za dvije kategorije lica sa kojima je bila zaključila ugovore o kreditu, i to: lica koja su prije stupanja na snagu Zakona o konverziji otplatila kredit, redovnom prijevremenom otplatom, uključujući i lica sa kojima je banka raskinula ugovor i naplatu potraživanja izvršila prinudnim putem. Takođe, konverzija nije obuhvatila osobe sa kojima je banka, zbog neurednosti u plaćanju, raskinula ugovor i potraživanja po osnovu tih ugovora prenijela na druga lica.\n“Broj ovih korisnika kredita i iznos ovih potraživanja je značajan (245). Konverzijom nije obuhvaćeno 116 kreditnih partija koje su otplaćene prije stupanja na snagu Zakona o konverziji, a ukupni odobreni iznos ovih kredita je iznosio 24 miliona eura. Po podacima pribavljenim od HAAB, ukupan broj potraživanja koja nijesu obuhvaćena konverzijom jer su ustupljena drugim licima iznosi 129”, objašnjeno je u izvještaju.\nPrema mišljenju CBCG, postoje značajni problemi u primjeni Zakona o konverziji koji se mogu adekvatno prevazići samo odgovarajućim izmjenama i dopunama Zakona o konverziji.\n“Centralna banka je mišljenja da je, ukoliko je stvarna namjera zakonodavca bila da se Zakonom o konverziji obuhvate i potraživanja po osnovu kredita koja su ustupljena trećim licima, kao i potraživanja koja su zatvorena prije stupanja na snagu zakona, potrebno odgovarajućim izmjenama i dopunama Zakona o konverziji detalj no urediti sljededa pitanja: tretman kredita koji su zatvoreni kroz redovnu otplatu obaveza iz ugovora, jednokratnu otplatu preostalog duga ili prinudno namirenje; tretman kredita po kojima su potraživanja ustupljena tim licima;”, zaključili su u CBCG.\n“Po posljednjim finansijskim iskazima HAAB je prije izvršene konverzije iskazala gubitak u tekućoj godini od 1,1 milion eura. Po finansijskim iskazima na dan 30.9.2015. godine, u koji su uključeni efekti sprovedene konverzije, Banka iskazuje gubitak u tekućoj godini od 12.7 miliona eura. Kao rezultat konverzije HAAB je imala troškove obezvređenja u iznosu od 11.5 miliona i odnose se na sve kredite koji su bili predmet konverzije”, piše u Izvještaju Centralne banke.\nOznake 208 miliona franaka 762 ugovora Breaking CBCG dodatne obaveze Hypo Alpe-Adria-Banka Izvještaj o nadzoru nad primjenom Zakona o konverziji kredita u švajcarskim francima (CHF) u eure negativan finansijski efekat za HAAB


„Totalno gašenje“ – fudbal se neće igrati do septembra? – RTV SUNCE Arandjelovac\nHome » Sport » „Totalno gašenje“ – fudbal se neće igrati do septembra?\nPremijer liga je najduže čekala sa odlukom o zatvaranjima stadiona, pa i prekidu takmičenja, ali je morala da se odluči na takav korak, pošto je potvrđeno da su zaraženi menadžer Arsenala Mikel Arteta i napadač Čelsija Kalum Hadson-Odoi.\nDruga i treća opcija zahtevale bi brojne legalne izazove, a jedan od osnovnih problema za klubove predstavlja zarada. Prekid možda neće toliko uticati na najveće kluvovi, dok bi niželigaši mogli da strahuju za opstanak bez kontinuiranih prihoda.\nPrethodna: TSC bolji od Radnika, remi u vojvođanskom derbiju\nSledeća: I Belgijanci prekinuli košarkaško prvenstvo, Ostende šampion


Ana Sević i Danijel Nedeljković nakon pomirenja prave veliku promenu\nPevačica Ana Sević, čini se da je spremna da stane pred oltar drugi put. Naime, nakon pomirenja sa izabranikom Danijelom Nedeljkovićem, jer kaze da je shvatila da jedno bez drugog ne mogu, sada su spremni i da otpočnu zajednički život, a potom odu i pred oltar.\n–Ana i Danijel se zabavljaju već dve godine i shvatili su da je vreme da njihovu vezu podignu na viši nivo. Njima je plan da prvo započnu zajednički život, na čemu su već počeli da rade. Njih dvoje su proteklih dana opremali Danijelov stan, ali su morali da te poslove privremeno zaustave. Kada ga budu opremili u potpunosti, Ana i Lorena će se iz stana u Skojevskom naselju preseliti u Danijelov. Ana još uvek razmišlja da li će taj stan da proda ili da izda kada se isele ona i ćerka – navodi za “Blic” izvor blizak pevačici\nOdmah po preseljenju Ana i Danijel počinju sa spremanjem svadbe\n– Ana i Danijel će se venčati i organizovati svadbeno veselje u Beogradu. Njihova želja je da svadba bude velika i da tog dana budu sa njima svi njihovi prijatelji, saradnici i rodbina. Ana i Danijel već traže odgovarajući prostor za svadbu, prave polako spisak zvanica, a Ana gleda po katalozima venčanice. Lorena se posebno raduje da vidi mamu u venčanici. S obzirom na to da je Ana veliki perfekcionista, ne sumnjam da će svadba biti glamurozna, osmišljena do detalja i da će sve izgledati čarobno i nezaboravno – dodaje je sagovornik, dok je Ana za ovaj medij istakla da su svakako svi planovi odloženi zbog vandredne situacija u kojoj se nalazimo.\n– Ne bih ništa da komentarišem. Svakako su sada svi naši planovi odloženi zbog vanredne situacije u kojoj se svi snalazimo. Hvala na razumevanju – poručila je “Blic”.\nI Anin bivši suprug, Darko Lazić, spreman da drugi put stane pred oltar\nI Darko Lazić, sa kojim je Ana ima ćerku Lorenu, spreman je za venčanje sa svojom verenicom Marinom Gagić. Svečanu ceremoniju u crkvi i pred matičarem upriličiće u junu, najverovatnije na dan prvog rođendana i krštenja sina. Oni su rešili i da porodični dom u Brestaču napuste preko zime, pa su se preselili u stan na Novom Beogradu. Da želi da ovoga puta svadba bude raskošna i po srpskim običajima, Darko je potvrdio nedavno u razgovoru za magazin “Story”\nTagovi: ana sevicdanijel Nedeljković


Bliži se prvenstvo: Akademik dočekuje mađarski Solnok\nObjavljeno četvrtak, 21 septembar 2017 13:31\nKošarkaški klub Akademik odigraće prijateljsku utakmicu sa ekipom Solnoka iz Mađarske u subotu, 23. septembra 2017. godine sa početkom u 20 časova i 30 minuta u srbobranskoj Hali sportova.\nSrbobranski ratni vojni invalidi i zvanično najbolji pecaroši\nObjavljeno sreda, 20 septembar 2017 12:16\nDvanaesti Kup u sportskom ribolovu, peti put je održan u Srbobranu u nedelju, 17. septembara 2017. godine na obali Velikog bačkog kanala u organizaciji Udruženja ratnih vojnih invalida opštine Srbobran i Saveza organizacija udruženja ratnih vojnih invalida Vojvodine.\nNula na gostovanju za Mladost-Radost\nObjavljeno sreda, 20 septembar 2017 02:43\nPrvo gostovanje u novoj sezoni za Mladost-Radost nije donelo ni bod. Puleni stratega Zorana Mijića poraženi su na gostujućem terenu od strane Vojvodine iz Bačkog Gradišta koja im je smestila dva gola u mrežu, dovoljno za pobedu od 2:0 (1:0), u meču odigranom u okviru drugog kola Međuopštinske lige u nedelju, 17. septembra 2017. godine.\nPraznik odbojke na Trgu republike u Srbobranu\nObjavljeno utorak, 19 septembar 2017 11:36\nOdbojkaški klub Elan Volley je na Trgu republike u Srbobranu u subotu, 16. septembra 2017. godine organizovao treći po redu turnir u uličnoj odbojci za dečake i devojčice od sedam do 15 godina, takozvani ''Street Volley'' kom je prisustvovalo oko 300 dece.\nOdbojkaši Mladosti iz Turije biju bitke u Kupu\nObjavljeno petak, 15 septembar 2017 17:26\nOdbojkaški klub Mladost iz Turije će u okviru drugog kola kupa Druge republičke lige u petak, 15. septembra 2017. godine sa početkom od 19 časova u sportskoj hali u Turiji dočekati ekipu Kulpina iz istoimenog mesta.\nMaksimalan učinak klubova iz opštine\nObjavljeno sreda, 13 septembar 2017 14:34\nDok na gostovanjima upisuju remije bez golova, kod kuće su pravi bauk! Fudbaleri Srbobrana su u 4. kolu Vojvođanske lige Sever dočekali Budućnost iz Gložana i ispratili ih kući sa dva gola u mreži – bilo je 2:0 za plave sa Vašarišta u meču odigranom u subotu, 9. septembra 2017. godine.\nPrva radost za Mladost radost!\nObjavljeno sreda, 13 septembar 2017 13:45\nPobednički trokorak za Mladost radost! Ekipa sa Rajčura je na domaćem terenu nadigrala Krivaju, viđena je odlična partija izabranika Zorana Mijića, a krajnji rezultat glasio je 3:0 (1:0) za belo-crvene u utakmici odigranoj u okviru 1. kola Međuopštinske lige u nedelju, 10. septembra 2017. godine.\nObjavljeno sreda, 13 septembar 2017 12:11\nDvonedeljna pauza u prvenstvu nije bila prepreka za napadača Čukaričkog Ognjena Mudrinskog da u drugoj vezanoj utakmici savlada protivničkog čuvara mreže. Srbobranac je načeo Mačvu iz Šabca već u petom minutu, a konačan rezultat glasio je 2:0 za tim sa Banovog Brda u duelu koji je odigran u okviru 8. kola Superlige Srbije u petak, 8. septembra 2017. godine.\nSrbobran na jedan dan postaje centar odbojkaške Vojvodine\nObjavljeno ponedeljak, 11 septembar 2017 12:03\nOdbojkaši klub Elan Volej će u subotu, 16. septembra 2017. godine od 10 časova na Trgu republike u Srbobranu organizovati treći po redu turnir u uličnoj odbojci za dečake i devojčice od sedam do 15 godina, takozvani ''Street Volley''.\nPoziv za dodelu finasijskih sredstava namenjen projektima o antidiskriminaciji i inkluziji u fudbalu


Međunarodni naučni skup o Tinu Ujeviću\nU okviru projekta „Srpska književnost u evropskom kulturnom prostoru“ Institut za književnost i umetnost iz Beograda i Filozofski fakultet Sveučilišta u Zagrebu organizuju dvodnevni međunarodni naučni skup „A(tra)kcija Ujević : avangarda, angažman i revolucija u delu Tina Ujevića“, koji se održava 31. maja i 1. juna 2018. godine u biblioteci Instituta za književnost i umetnost.\nOve godine navršava se 127 godina od rođenja Tina Ujevića, autora koji je pre nešto više od veka počeo da objavljuje prve tekstove i koji je svojim delovanjem obeležio, između ostalog, i srpsku i hrvatsku kulturu. Ujević je pesnički rad započeo u senci velikanâ, pre svega A. G. Matoša, da bi se potom oblikovao u jedan od najoriginalnijih autorskih glasova u međuratnoj književnosti. Prošle godine navršilo se i stotinu godina otkad je objavljena Svakidašnja jadikovka (1917), odnosno otkad su se pojavili prvi važniji Ujevićevi tekstovi. Podstaknuti idejom da nam godišnjice pomažu da, vraćajući se nezavršenim pletivima prošlosti, razumemo i iskažemo vlastiti prostor i vreme – pozivamo vas na skup posvećen stvaralaštvu ovoga autora.\nCilj skupa jeste pokretanje kritičkog diskursa o Ujevićevom delu i nasleđu u književnom, kulturnom i društvenom kontekstu, s posebnim naglaskom na dosad nedovoljno proučene delove autorovog opusa. Time u prvom redu upućujemo na njegov slabije istražen prozni opus (eseje, feljtone, autobiografske i dnevničke zapise, polemike, pisma, kritike itd.). Držimo da je istovremeno i s tim u vezi potrebno revidirati dosadašnje stavove o piščevoj pesničkoj poetici u celini. Tin Ujević pesnik je visoke samosvesti, inovativnog jezičkog izraza i raznovrsnog formalnog repertoara, u neprestanom dijalogu s pesničkim nasleđem i s vlastitim vremenom.\nMeđudržavna saradnja dve institucije u organizaciji ovoga skupa proizilazi iz nastojanja da se književno delo Tina Ujevića interpretira iz perspektive bliskih, ali opet različitih filoloških tradicija, te da se stvaralaštvo ovoga autora kulturno i društveno-istorijski kontekstualizuje na prostoru na kojem je nastalo i na kojem traje. Tako će nas, između ostalog, zanimati Ujevićevo mesto i značaj njegovog stvaralaštva u međuratnim godinama na širem jugoslovenskom kulturnom prostoru, njegova interakcija s istaknutim imenima književnog i kulturnog polja, književnicima i književnim pokretima, poput modernističkog i nadrealističkog kruga. U celini gledano, Zagreb, Beograd i Sarajevo, važne koordinate Ujevićevog literarnog, intelektualnog i političkog života, mogu poslužiti kao savremene metafore njegove recepcije i predstavljati dodatan korak u sagledavanju interkulturne razmene na (post)jugoslovenskom prostoru.


Auto osiguranje - Uskoro nam dolazi električna Vespa\nUskoro nam dolazi električna Vespa\nUz FIAT 500, Vespa je odigrala značajnu ulogu u motorizaciji posleratne Italije, ali i mnogih drugih zemalja.\nIako je opstao na tržištu čitavih sedam decenija, u svetu u kome postoji veliki broj sličnih, a jeftinijih dvotočkaša, ovaj skuter danas nema istu ulogu i značaj kao nekada.\nProizvođač Vespe, kompanija Piaggio, namerava da ponovo prodrma konkurenciju tako što će modernizovati pogonski sistem svog modela i ponuditi kupcima verziju na struju. U kratkom saopštenju, ovaj italijanski proizvođač navodi da trenutno razvija novi električni motor za Vespu, koja će, kako kaže, i dalje zadržati sve one osobine koje su je nekada učinile uspešnom.\n"Nova vespa na struju predstavljaće kombinaciju uzbudljivog izgleda, modernih tehnologija i ekološki prihvatljivog vozila", kaže se u saopštenju.\nVespa Elettrica debitovaće u drugoj polovini 2017. godine.


Ljubo i Bekrija Seferović nisu krivi za smrt Dženana Memića\nKantonalni sud u Sarajevu donio je prvostepenu presudu kojom su Ljubo i Bekrija Seferovića oslobođeni odgovornosti za smrt Dženana Memića. Njima se sudilo za izazivanje saobraćajne nesreće u kojoj je stradao, a poslije preminuo Dženan Memić.\nTokom izricanja presude je konstatirano kako nema dokaza da su Seferovići krivi za Dženanovu smrt, pa se sada ponovo fokus cijelog slučaja vraća na ubistvo, o čemu otac Dženana Memića govori još od tragične smrti sina.\nMuriz Memić je, kako navodi, siguran da je saobraćajna nesreća samo farsa koja je imala cilj nekoga zaštititi. Od 8. februara 2016. godine porodica Memić traga za istinom o Dženanovoj smrti.


Online coaching - Belgrade Running Club\nŠta predstavlja Online coaching method?\nOnline coaching je pristup treningu koji omogućava treneru i klijentu da funkcionišu besprekorno bez obzira na fizičku udaljenost. Uz pomoć različitih testova, upitnika i intervjua dolazimo do informacije koje je to početno stanje u kome se klijent nalazi, zajedno postavljamo ciljeve (kratkoročne i dugoročne) i krećemo na zajedničku misiju – postizanje boljih rezultata, pomeranje granica. Trenažni program se formira za nedelju ili dve unapred, u zavisnosti od nivoa utreniranosti i ciljeva programa.\nOnlajn trenerstvo predstavlja izvor neograničenih mogućnosti kada je u pitanju pilagođavanje trenažnog plana i programa pojedincu i njegovim trenažnim i vantrenažnim aktivnostima. Na ovaj način klijent i trener mogu sarađivati, a da žive i na suprotnim krajevima sveta. Jedna od osnovnih prednosti onlajn trenerstva je potpuno individualizovan pristup, po pristupačnoj ceni.\nOvakav pristup idealan je za poslovne ljude, ljude koji dosta putuju, ljude koji imaju puno obaveza i teško se mogu uklapati u standarne termine treninga, ali i ljude koji žele da dosta manje novca (u odnosu na 1 na 1 pristup), dobiju strogo individualizovan program.\nUz korišćenje najsavremenijih softvera za analizu trenažnog procesa (TrainingPeaks), trener ima potpuni uvid u sve fizičke aktivnosti klijenta, prati ukupno opterećenje, daje povratnu informaciju o kvalitetu sprovedenog treninga, ostavlja komentare i zapažanja bitna za dobru komunikaciju između trenera i klijenta.\nJasnost i tačnost su jedni od osnovnih atributa kojima se može okarakterisati struktura trenažnog procesa, ali i svakog pojedinačnog treninga – u svakom trenutku, za svaki trening ćete znati tačan intenzitet na kome treba da trenirate kako biste postigli maksimalne efekte.\nNa tržištu postoji nekoliko platformi koje nam omogućavaju kvalitetnu komunikaciju klijent-trener, ali i vrhunski nivo analitike trenažnih podataka koje možemo dobiti uz upotrebu različitih gedžeta. Konkretno, mi koristimo TrainingPeaks platformu, koja se kroz praksu pokazala kao najbolji izbor i sa aspekta korisničkog pristupa, analize trenažnih podataka, tako i sa aspekta mogućnosti maksimalno otvorene komunikacije između klijenta i trenera. Jedna od značajnih karakteristika ove platforme je to što pre svakog treninga dobijete e-mail sa sadržajem treninga koji vas očekuje za taj dan.\nPet razloga zbog kojih bi trebalo da angažujete online trenera\nMotivacija – samo postojanje trenažne strukture, konstantan napredak i dobar osećaj koji prati sam proces treninga je nešto što će vas motivisati da trenirate još bolje u budućnosti;\nFokus – uz konkretne informacije i smernice moći ćete da usmerite pažnju isključivo na podatke koji su bitni, bez rasipanja energije na filtriranje nepotrebnih informacija. Usmerenost ka konkretnom cilju i formiranje svrsishodnog plana i programa treninga uvek da izvanredan rezultat;\n3. Objektivnost – Uz pomoć trenera moći ćete da vidte širu sliku. Često osobe koje samostalno treniraju obraćaju pažnju samo na kratkoročne efekte treninga i manje blokove treninga, dok rad sa trenerom omogućava uvid u godišnje, pa čak i višegodišnje blokove treninga, zadatke i cljeve koje je moguće ostvariti. Trener, u skladu sa ciljem koji je postavljen, određuje kratkoročne, srednje i dugoročne ciljeve i zadatke koje je neophodno ostvariti kako bi se došlo do ultimativnog cilja. Kroz ceo ovaj proces pomaže nam platforma koju koristimo, a uz pomoć koje možemo kvantitativno pratiti sve trenažne varijable koje nam ukazuju na napredak.\n4. Sistematičnost – Kada trenirate samostalno do vas stižu mnoge neproverene informacije, čitate različite savete, tekstove, smernice, koje su dostupne širom interneta. U takvim uslovima je teško odlučiti šta je dobro baš za vas, da li bi trebalo da imate više treninga jednog ili drugog tipa, da li možda treba da upražnjavate više treninga snage ili pak da se više odmarate. Korišćenjem naših usluga Online coaching-a izbegavate ovakve nedoumice jer vas trener sprovodi kroz jedan sistematičan, planski proces treninga i edukacije.\n5. Znanje – naš trener je licencirani Ironman trener, master profesor fizičkog vaspitanja i sporta, sa višegodišnjim iskustvom u vođenju grupnih i individualnih programa u sportovima izdržljivosti. Vi kao sportista ili rekreativac možete imati veliki broj benefita od saradnje ovog tipa pre svega zbog transfera znanja i iskustva od strane trenera.\nVaš trenažni program biće formiran na osnovu vremena koje imate na raspolaganju, ali će i ciljevi biti postavljeni na osnovu toga, tj. biće pre svega realistični! U zavisnosti od paketa koji izaberete imaćete drugačiji vid podrške trenera, ali ćete je uvek imati. Bez obzira da li je došlo do promene u vašem dnevnom rasporedu, porodičnim obavezama ili vam je potrebno više dodatnih objašnjenja vezanih za analizu podataka dobijenih na treninzima – trener će biti tu za vas!\nBRC članstvo (učestvovanje u događajima koje organizuje klub, redovno izveštavanje o najnovijim dešavanjima na endurance sceni putem e-mail-a…)\nGodišnji plan treninga (struktura makrociklusa, postavljanje ciljeva i prioriteta i određivanje količine treninga neophodnog da bi se ti ciljevi ostvarili…)\nPersonalizovani trenažni raspored i strukturisane trenažne jedinice;\nE-mail, skype ili drugi vid komunikacije u zavisnosti od paketa\nAnaliza trenažnog procesa\nPrilagođavanje trenažnog programa (u zavisnosti od paketa)\nPopust kod partnera kluba\nPronađi paket po svojoj meri!\nProgram Mesečno Dvonedeljno Nedeljno\nDostupnost trenera Nedeljni poziv Svakodnevna komunikacija Svakodnevna komunikacija\nAdaptacija programa Nije moguća Promene na nedeljnom nivou Promene na dnevnom nivou\nCena 70 eur mesečno / 200 eur na tri meseca / 1000 eur godišnje 100 eur mesečno / 280 eur na tri mesca / 1100 eur godišnje 120 eur mesečno / 320 eur na tri meseca / 1200 eur godišnje\nPrilikom prijave neophodno je navesti željeni paket\nPopuni kratku prijavu na linku ispod i očekuj poziv trenera i uvodni razgovor.


Tokom noći dve nezgode, povređena dva muškarca – Nadlanu.com\nTokom noći dve nezgode, povređena dva muškarca\nObjavljeno 4. juna 2013. / 08:10:46\nTokom noći i jutra u Beogradu su se dogodila dva saobraćajna udesa u kojima su dve osobe povređene, dok jedno lice tom prilikom nije zadobilo spolja vidljive povrede, izjavila je Tanjugu portparol Hitne pomoći Nada Macura.\n„U udesu, koji se dogodio rano jutros oko četiri sata na auto-putu u smeru ka Zagrebu u delu između Dušanovca i zgrade Hitne pomoći, muškarac star 26 godina, vozač, zadobio je povredu stopala i prevezen je u Urgentni centar“, rekla je Macura.\nMladić star oko 20 godina je u udesu oko 22.10 sati u Gočkoj ulici zadobio povrede kuka i butne regije, dok tom prilikom muškarac star 30 godina nije zadobio spolja vidljive povrede, istakla je Macura.\n„Hitna pomoć je tokom noći u Beogradu obavila 89 intervencija od kojih 22 na javnim mestima, a pomoć su najčešće tražili srčani bolesnici, astmatičari i osobe sa hipertenzijom“, kazala je Macura.\nZa protekla 24 sata Hitna pomoć je obavila ukupno 215 intervencija od kojih 62 na javnim mestima, precizirala je Macura.\nPortparol Hitne pomoći je upozorila da trenutne vremenske prilike ne prijaju psihijatrijskim bolesnicima i nervno labilnim osobama i savetovala oprez u saobraćaju i adekvatno oblačenje.\nhitna pomoćpovre?enisaobraćajna nezgoda\nU Srbiji danas oblačno sa kišom i pljuskovima


nezavisni mediji - Dnevni list Danas\nPočetna » nezavisni mediji\nPiše: Katarina Živanović 11. 3. 2021.\nPretplati se na Danas, pomozi da činjenice isplivaju na površinu\nNa naslovnim stranama četiri najtiražnija tabloida u Srbiji Raskrikavanje je tokom 2019. izbrojalo čak 945 lažnih vesti. Situacija je još problematičnija u kontekstu kasnije pandemije virusa korona i opasnih posledica širenja lažnih vesti u kriznim vremenima.\nPredsednik Srbije Aleksandar Vučić izjavio je danas da vlasnik Delte Miroslav Mišković i strani ambasadori ne mogu da postavljaju vlade u Srbiji i da je, kako je rekao, dočekao posle sedam godina da su „tobož nezavisni mediji napravili naslovu stranu kao jaje jajetu vraćajući nas u prošlost i govoreći da će tajkuni Mišković, Đilas i Šolak biti na prestolu da upravljaju Srbijom“.\nPiše: Aleksandra Popović 4. 12. 2020.\nOn line konferencija “Od koga zavise nezavisni mediji?” održaće se u utorak 20. oktobra 2020. u 12 sati.


Ivanović: "Ako imamo kvalitet za PL moraćemo na Evropsko prvenstvo" - Sportske.net\nIvanović: "Ako imamo kvalitet za PL moraćemo na Evropsko prvenstvo"\nKapiten reprezentacije Srbije Branislav Ivanović priznao je da postoji veća doza odgovornosti u nacionalnom timu zbog činjenice da veliki broj reprezentativaca nastupa za klubove iz Premijer lige.\nKapiten fudbalske reprezentacije Srbije Branislav Ivanović rekao je danas da će njegova ekipa morati da učini sve da se plasira na Evropsko prvenstvo u Francuskoj 2016. godine.\n"Moraćemo da uradimo sve da se domognemo cilja. Biće jako teško, još smo ekipa koja ima oscilacije i koja mora još mnogo kolektivno da uči. Uz dobar rad, nadamo se najboljem", rekao je Ivanović novinarima na stadionu Partizana.\nSrbija od nedavno ima novog selektora, pošto je Sinišu Mihajlovića na klupi zamenio holandski stručnjak Dik Advokat.\n"Svaka promena ima pozitivne i negativne strane. Mi smo profesionalci, odmah moramo da sprovedemo njegove zahteve u delo. Prve utakmice u velikoj meri daće sliku o budućnosti i moramo da budemo svesni odgovornosti i ovo je možda odlučujući momenat", rekao je Ivanović.\nVeliki broj reprezentativaca Srbije nastupa u engleskoj Premijer ligi, a Ivanović, koji igra za Čelsi, kazao je to donosi veću odgovornost, jer je to verovatno najbolja liga na svetu.\n"To je dobro, ali je to i veća odgovornost za nas pošto Premijer liga važi za najbolju i najinteresantniju ligu na svetu. Moraćemo da pokažemo da imamo kvalitet da igramo na Evropskom prvesntvu kad već igramo u takvoj ligi", kazao je kapiten "Orlova".\nSrbija će pred početak kvalifikacija za Evropsko prvenstvo odigrati prijateljsku utakmicu s domaćinom kontinentalnog šampionata Francuskom.\n"Francuska je domaćin EP i njihov projekat u poslednje četiri godine je pravljenje ekipe za osvajanje tog takmičenja. To je ekipa koja ima 30 podjednako kvalitetnih reprezentativaca", naveo je Ivanović.\nUtakmica između Srbije i Francuske igraće se sutra od 20.45 na stadionu Partizana.